sagorsarker/bangla-wikipedia huggingface dataset:
প্রতাপপুর জমিদার বাড়ি

প্রতাপপুর জমিদার বাড়ি বাংলাদেশের চট্টগ্রাম বিভাগের ফেনী জেলার অন্তর্গত দাগনভূঞা উপজেলার এক ঐতিহাসিক জমিদার বাড়ি।
প্রায় ১৭৬০ সালে এই জমিদার বাড়িটি নির্মিত হয়। এই জমিদার বাড়ির প্রতিষ্ঠাতা ছিলেন তিন কড়ি সাহার দুই পুত্র রাম সুন্দর সাহা ও রামচন্দ্র সাহা। স্থানীয়দের কাছে এটি "প্রতাপপুর বড় বাড়ি" বা "রাজবাড়ি" হিসেবেও পরিচিত। এই এলাকার আশেপাশে যত জমিদার ছিল সবার শীর্ষে ছিল এই জমিদার। এই জমিদার বংশধররা জমিদারি প্রথা বিলুপ্ত হওয়ার পরও ২০০২ সাল পর্যন্ত এই জমিদার বাড়িটিতে ছিল। জমিদার বাড়ির বংশধরদের কিছু এখনো ঢাকা, চট্টগ্রাম এবং কিছু ভারতের কলকাতা ও ত্রিপুরা রাজ্যে আছেন। জমিদার বাড়ির সম্পত্তি এখনো জমিদার বাড়ির বংশধরদের মালিকানাধীন। জমিগুলো এলাকার মানুষের কাছে বর্গা দিয়ে রাখা হয়েছে। জমিদার বাড়ির বংশধররা এখানে বছরের মধ্যে দুইবার আসেন এবং বর্গার টাকা নিয়ে যান।
প্রায় ১৩ একর জায়গা জুড়ে এই জমিদার বাড়িটি নির্মাণ করা হয়। বাড়িটিতে ১০টি ভবন ও ১৩টি পুকুর রয়েছে। এরমধ্যে ৫টি পুকুর পাকা ঘাট বাঁধানো।
বাড়িটি সরকারি অথবা বেসরকারি কোনো প্রতিষ্ঠানের তত্ত্বাবধায়নে না থাকায় জরাজীর্ণ হয়ে পড়েছে। চারিদিক লতাপাতায় ঢেকে গেছে। ভবনগুলোও ধসে পড়ছে।
লোপাদোতেমাখোসেলাখোগালেওক্রানিওলিপ্সানোদ্রিমিপোত্রিম্মাতোসিল্ফিওকারাবোমেলিতোকাতাকেখিম

এটি প্রাচীন গ্রিক শব্দ "λοπαδο­τεμαχο­σελαχο­γαλεο­κρανιο­λειψανο­δριμ­υπο­τριμματο­σιλφιο­καραβο­μελιτο­κατακεχυ­μενο­κιχλ­επι­κοσσυφο­φαττο­περιστερ­αλεκτρυον­οπτο­κεφαλλιο­κιγκλο­πελειο­λαγῳο­σιραιο­βαφη­τραγανο­πτερύγων"-এর একটি প্রতিবর্ণীকরণ। লিডেল অ্যান্ড স্কট (এলএসজেএ) এটিকে "সব ধরনের রসনরোচক খাদ্য, মাছ, মাংস, পাখি ও সসের মিশ্রণযুক্ত একটি খাদ্যের পদ" হিসেবে অনূদিত করে।
এই গ্রিক শব্দে ১৭২টি অক্ষর এবং ৭৮টি শব্দগুচ্ছ রয়েছে। প্রতিবর্ণীকরণে ১৮২টি লাতিন অক্ষর রয়েছে। গিনেস বিশ্ব রেকর্ড (১৯৯০) অনুযায়ী এটি সাহিত্যে প্রতীয়মান হওয়া সবচেয়ে দীর্ঘতম শব্দ।
ভোজন থালা বা খাদ্যের পদটি ছিল একটি ফ্রিকাসসি "fricassée" (ঘন সাদা সসে পরিবেশিত ঝোলযুক্ত বা ভাজা মাংসের টুকরোর একটি থালা), যাতে নিম্নলিখিতসহ কমপক্ষে ১৬ পদের মিষ্টি এবং খাদ্য উপাদান ছিল:
রফিকউল্লাহ্ খান

রফিকউল্লাহ খান (জন্ম: ২১ জানুয়ারি ১৯৫৭) একজন বাংলাদেশী প্রাবন্ধিক, গবেষক ও সাহিত্যসমালোচক। তিনি ঢাকা বিশ্ববিদ্যালয়ের বাংলা বিভাগের অধ্যাপক।  বাংলা উপন্যাস ও আধুনিক কবিতা  নিয়ে তার গবেষণা সবিশেষ উল্লেখযোগ্য। এছাড়াও মাইকেল মধুসূদন দত্ত, রবীন্দ্রনাথ ঠাকুর, কাজী নজরুল ইসলাম ও হাসান হাফিজুর রহমান বিষয়ে তার উল্লেখযোগ্য গ্রন্থ ও প্রবন্ধ প্রকাশিত হয়েছে। গবেষণায় সামগ্রিক অবদানের জন্য ২০১৭ সালে তিনি বাংলা একাডেমি সাহিত্য পুরস্কার লাভ করেন।  জাতীয় ও আন্তর্জাতিক ক্ষেত্রে তিনি বিভিন্ন শিক্ষা ও গবেষণা প্রতিষ্ঠানের সাথে সক্রিয়ভাবে যুক্ত। ২০১৮ থেকে ২০২২ সাল পর্যন্ত তিনি নেত্রকোণা জেলায় অবস্থিত শেখ হাসিনা বিশ্ববিদ্যালয়ের ১ম উপাচার্য হিসেবে দায়িত্ব পালন করেন।
রফিকউল্লাহ খান ১৯৫৭ খ্রিষ্টাব্দের ২১ শে জানুয়ারি মানিকগঞ্জ জেলার চর গোবিন্দপুর গ্রামে জন্মগ্রহণ করেন। তার পিতার নাম এ কে এম সাইফুল ইসলাম খান। তিনি ছিলেন বিদ্যালয়ের শিক্ষক ও হোমিও কলেজের প্রতিষ্ঠাতা অধ্যক্ষ ও  চিকিৎসক। মা নূরুন্নাহার ফিরোজা খানম ছিলেন বালিকা বিদ্যালয়ের শিক্ষক ও লেখক। তারা দুজনেই সাহিত্যচর্চা করতেন।নূরুন্নাহার ফিরোজা খানমের ‘আমার স্বপ্ন, আমার সংগ্রাম’ (২০১৫) এক শিক্ষানুরাগী গ্রামীণ সংগ্রামী নারীর অনবদ্য জীবনকথা। পশ্চিম মানিকগঞ্জের অজ পাড়াগাঁয় নারী শিক্ষা বিস্তারের লক্ষে ১৯৪৬ সালে দুজনে মিলে প্রতিষ্ঠা করেন ‘গোলে-মনির জুনিয়র বালিকা বিদ্যালয়’। নয় ভাই-বোনের মধ্যে রফিকউল্লাহ খান তৃতীয়।
রফিকউল্লাহ খানের শিক্ষাজীবনের শুরু গ্রামের প্রাথমিক বিদ্যালয়ে। তিনি মাধ্যমিক পাস করেন নাগরপুরের দপ্তিয়র উচ্চবিদ্যালয় থেকে ১৯৭২ সালে। বগুড়ার শেরপুর ডিগ্রি কলেজ থেকে ১৯৭৬ সালে উচ্চমাধ্যমিক পরীক্ষায় উত্তীর্ণ হন। ১৯৮০ সালে তিনি ঢাকা বিশ্ববিদ্যালয় বাংলা বিভাগে স্নাতক সম্মান শ্রেণিতে পরীক্ষায় উত্তীর্ণ হন। ১৯৮১ সালে এম এ পরীক্ষায় প্রথম শ্রেণিতে প্রথম স্থান লাভ করেন। ১৯৮৩-১৯৮৫ সালে বাংলা একাডেমির বৃত্তিপ্রাপ্ত গবেষক হিসেবে রচনা করেন ‘হাসান হাফিজুর রহমান : জীবন ও সাহিত্য’ শীর্ষক গবেষণা-গ্রন্থ।  ১৯৮৫ সালের অক্টোবর মাসে ঢাকা বিশ্ববিদ্যালয়ের বাংলা বিভাগে প্রভাষক হিসেবে স্থায়ী পদে যোগদান করেন।
বাংলা একাডেমির বৃত্তিপ্রাপ্ত গবেষক হিসেবেই ১৯৮৩ সালে কর্মজীবন শুরু করেন রফিকউল্লাহ খান। সে বছরের শেষ দিকে নিযুক্ত হন বাংলা একাডেমির গবেষণার কাজে। রচনা করেন ‘হাসান হাফিজুর রহমান : জীবন ও সাহিত্য’। ১৯৮৫ সালে বিশ্ববিদ্যালয়ের শিক্ষক হিসেবে যোগদানের আগেই তিনি ‘মাইকেল রবীন্দ্রনাথ ও অন্যান্য’ (১৯৮৫)ও ‘কবিতা ও সমাজ’ (১৯৮৫) শীর্ষক দু’টি গ্রন্থ প্রণয়ন করেন। বইগুলো বাংলা একাডেমি থেকে প্রকাশিত হয়। ছাত্রজীবন থেকে সাহিত্যচর্চা ও প্রবন্ধরচনায় খ্যাতি অর্জন করেছিলেন। শিক্ষক হিসেবে যোগদানের পূর্বেই গবেষণাধর্মী ও সৃজনশীল মিলিয়ে শতাধিক প্রবন্ধ রচনা করেন। পিএইচ ডি ডিগ্রি অর্জন করেন ১৯৯৫ সালে। গবেষণার বিষয় : ‘বাংলাদেশের উপন্যাস :  বিষয় ও শিল্পরূপ(১৯৪৭-১৯৮৭)’।  তিনি বর্তমানে  আন্তর্জাতিক বঙ্গবিদ্যা  পরিষদ কার্যনির্বাহী কমিটির যুগ্ম-সম্পাদক এবং আন্তর্জাতিক বঙ্গবিদ্যা পরিষদ বাংলাদেশ চ্যাপ্টারের সাধারণ সম্পাদক। পরিচালকের দায়িত্বে আছেন ঢাকা বিশ্ববিদ্যালয়ের বাংলাদেশের সংস্কৃতি গবেষণাকেন্দ্রের।  
গবেষণানির্ভর আন্তর্জাতিকমানের বিশ্ববিদ্যালয় গড়তে চাই বাংলানিউজ (বাংলা ভাষায়)। প্রকাশের তারিখ ২০১৮-০৯-১৪।
জাতীয় মর্যাদাবাহী নকশা

জাতীয় মর্যাদাবাহী নকশা () বলতে পূর্ণাঙ্গ বংশমর্যাদাসূচক নকশার অনুরূপ একটি নকশাকে বোঝায়, যা একটি স্বাধীন রাষ্ট্রকে নির্দেশ করে।
এটি জাতীয় পতাকা থেকে ভিন্ন। কোন দেশের সাধারণ জনগণ জাতীয় পতাকা ব্যবহার করেন। এছাড়া যানবাহনে ও ঘরের বাইরেও জাতীয় পতাকা ব্যবহার করা হয়। অন্যদিকে জাতীয় মর্যাদাবাহী নকশা কোন দেশের সরকার, রাজা বা রাষ্ট্রপ্রধান প্রতীক হিসেবে ব্যবহার করে থাকেন। এই প্রতীকটি মুদ্রণে, বা আভিজাতিক পরিচয়বাহী চিনামাটির সামগ্রীতে এবং সরকারী ভবনগুলিতে দেওয়ালের অলঙ্করণে ব্যবহৃত হয়। 
প্রায়শই কোন দেশের নাগরিকত্বের পরিচায়ক বৈদেশিক ভ্রমণের ছাড়পত্র তথা পাসপোর্টের প্রচ্ছদে সেই দেশের জাতীয় মর্যাদাবাহী নকশাটি মূল প্রতীক হিসেবে মুদ্রিত থাকে। এটি জাতীয় মর্যাদাবাহী নকশার একটি গুরুত্বপূর্ণ প্রয়োগ।
জাতীয় মর্যাদাবাহী নকশাটিকে অবশ্যই আভিজাতিক চিহ্নবিদ্যার প্রতিষ্ঠিত নিয়মগুলি মেনে সৃষ্টি করতে হয়। এই নিয়মগুলি মূলত ইউরোপে মধ্যযুগে বানানো হয় এবং পরবর্তীয় আধুনিক যুগে এসে ইউরোপীয় রাজতন্ত্রগুলি এই নিয়মগুলি মেনেই জাতীয় মর্যাদাবাহী নকশা প্রস্তুত করে।
ইউরোপের বাইরে জাপানে "মোন" (জাপানি 紋) নামের এক ধরনের মর্যাদাবাহী নকশা তৈরির ঐতিহ্যহী নিয়মরীতি বহু আগে থেকেই বিদ্যমান এবং পূর্ব এশীয় অনেক দেশে (জাপান, তাইওয়ান, ভুটান) জাতীয় মর্যাদাবাহী নকশা নির্মাণে এই ঐতিহ্য অনুসরণ করা হয়।
যদি উপরের নিয়মগুলি না মানা হয়, তাহলে জাতীয় মর্যাদাবাহী নকশার পরিবর্তে সাধারণতর জাতীয় প্রতীক (national emblem) পরিভাষাটি ব্যবহার করাই শ্রেয়। তবে অনেক ক্ষেত্রে আভিজাতিক চিহ্নের ঐতিহ্যবাহী নিয়ম অনুসরণ না করে সৃষ্ট জাতীয় প্রতীককেও জাতীয় মর্যাদাবাহী নকশা নামেও ডাকা হয়, কেননা উভয়েই মূলত একই উদ্দেশ্যে ব্যবহৃত হয়।
অনেক দেশে জাতীয় মোহর বা সীলমোহরকেই জাতীয় প্রতীক হিসেবে ব্যবহার করা হয়, যেমন বাংলাদেশের জাতীয় প্রতীক।
ব্রিটিশ আমেরিকান টোব্যাকো বাংলাদেশ

ব্রিটিশ অ্যামেরিকান টোব্যাকো বাংলাদেশ (সংক্ষেপে বিএটিবি) হচ্ছে বিশ্বের বৃহত্তম একটি বহুজাতিক তামাক কোম্পানি, যা ব্রিটিশ অ্যামেরিকান টোব্যাকো কর্তৃক বাংলাদেশে পরিচালিত হয়। ঢাকা ও চট্টগ্রাম স্টক এক্সচেঞ্জের সাথে তালিকাভুক্ত। প্রতিষ্ঠানটি এই অঞ্চলে ১০০ বছরেরও অধিক সময় ধরে ব্যবসা চালিয়ে যাচ্ছে। তামাক পণ্য বিক্রি করে মানুষ হত্যার কারণে প্রতিষ্ঠানটি সমালোচিত।
১৯১০ সালে প্রতিষ্ঠানটি বাংলাদেশে প্রতিষ্ঠিত হয়। ঢাকার আরমানিটোলায় এর প্রধান কার্যালয় ছিল। ১৯৪৭-এর দেশ ভাগের পর, এটি ১৯৪৯-এ প্রতিষ্ঠিত হয়। পাকিস্তানের কাছ থেকে বাংলাদেশের স্বাধীনতা পাওয়ার পর, ১৯৭২ সালে প্রতিষ্ঠানটিকে "বাংলাদেশ টোব্যাকো কোম্পানি" (BTC) হিসেবে নামকরণ করা হয়। তবে, ১৯৯৮ সালে এটিকে পুনরায় "ব্রিটিশ অ্যামেরিকান টোব্যাকো বাংলাদেশ" (BATB) নামে ফিরিয়ে আনা হয়। বাংলাদেশে, ব্রিটিশ অ্যামেরিকান টোব্যাকো বাংলাদেশের ১,২০০-এরো অধিক কর্মী প্রত্যক্ষভাবে কাজ করছে, যেখানে ৫০,০০০-এরো অধিক কর্মী পরোক্ষভাবে জড়িত (যাদের বেশীরভাগই কৃষক)।
ব্রিটিশ অ্যামেরিকান টোব্যাকো বাংলাদেশের নীতিবাক্য হল "সাফল্য ও দায় একসাথে যাক"। শেহজাদ মুনিম হচ্ছেন এই প্রতিষ্ঠানটির বর্তমান ব্যবস্থাপনা পরিচালক। বিএটিবির ইতিহাসে তিনিই হচ্ছেন এই দায়িত্ব পালন করা প্রথম কোন বাংলাদেশী এমডি।
ব্রিটিশ আমেরিকান টোব্যাকো বাংলাদেশ কোম্পানি লিমিটেড (বিএটি বাংলাদেশ) ২০২৫ সালের ১ জুলাই থেকে তাদের প্রধান কার্যালয় ও কারখানা মহাখালী থেকে আশুলিয়ায় স্থানান্তর করছে। নতুন ঠিকানা হচ্ছে: দেহোরা, ধামসোনা, বলিভদ্র বাজার, আশুলিয়া, ঢাকা-১৩৪৯। মহাখালী কারখানাটি আবাসিক এলাকায় হওয়ায় পরিবেশবাদীরা দীর্ঘদিন ধরে এটি সরানোর দাবি জানিয়ে আসছিলেন। ইজারা নবায়ন নিয়ে আইনি জটিলতার পর, সুপ্রিম কোর্টের আপিল বিভাগ বিএটি বাংলাদেশের আপিল খারিজ করলে কোম্পানিটি এই সিদ্ধান্ত নেয়।
ছলিমগঞ্জ ইউনিয়ন

ছলিমগঞ্জ বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
ছলিমগঞ্জ ইউনিয়নের আয়তন ২,২৯৮ একর (৯.৩০ বর্গ কিলোমিটার)।
২০১১ সালের আদমশুমারি অনুযায়ী ছলিমগঞ্জ ইউনিয়নের মোট জনসংখ্যা ১৬,৪৬৪ জন। এর মধ্যে পুরুষ ৭,৬১৭ জন এবং মহিলা ৮,৮৪৭ জন। মোট পরিবার ৩,৩২৬টি। জনসংখ্যার ঘনত্ব প্রতি বর্গ কিলোমিটারে প্রায় ১,৭৭০ জন।
নবীনগর উপজেলার পশ্চিমাংশে ছলিমগঞ্জ ইউনিয়নের অবস্থান। এ ইউনিয়নের উত্তরে বড়িকান্দি ইউনিয়ন, পূর্বে শ্যামগ্রাম ইউনিয়ন এবং দক্ষিণে ও পশ্চিমে বাঞ্ছারামপুর উপজেলার তেজখালী ইউনিয়ন অবস্থিত।
ছলিমগঞ্জ ইউনিয়ন নবীনগর উপজেলার আওতাধীন ১৮নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ। ওয়ার্ডভিত্তিক এ ইউনিয়নের গ্রামগুলো হল:
২০১১ সালের আদমশুমারি অনুযায়ী ছলিমগঞ্জ ইউনিয়নের সাক্ষরতার হার ৪৩.৯%।
তিতাস নদী
জারাদ পাইকান

জারাদ পাইকান (বৈজ্ঞানিক নাম: "Pseudocoladenia dan (Fabricius)") এক প্রজাতির মাঝারী আকারের প্রজাপতি যার শরীর ও ডানা বাদামী রঙের। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।
জারাদ পাইকান এর প্রসারিত অবস্থায় ডানার আকার ৩৫-৪২ মিলিমিটার দৈর্ঘ্যের হয়।
জারাদ পাইকান এর প্রজাতিগুলো হলো:
ভারতে সাধারণত জারাদ পাইকান যে উপপ্রজাতি দেখা যায় তা হল:
এদের সাধারণত ভারত (দক্ষিণ ভারতের গুজরাত পর্যন্ত , হিমাচল প্রদেশ থেকে অরুণাচল প্রদেশ) এছাড়া নেপাল, ভুটান, বাংলাদেশ, মায়ানমার এও দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল কালচে বাদামী, উজ্জ্বল কমলা (rufous) আঁশ এ ছাওয়া। সামনের ডানার উপরিতলে কোস্টার একেবারে নিচ থেকে বড় অর্দ্ধ-স্বচ্ছ ডিসকাল ছোপ এর একটি আঁকাবাঁকা সারি নেমে গেছে ডানার অর্দ্ধভাগ পর্যন্ত। এই ডিসকাল ছোপগুলি পুরুষ নমুনায় হলুদ এবং স্ত্রী নমুনায় বর্নহীন। এই উক্ত পার্থক্যটুকু ছাড়া উভয় নমুনা অনুরূপ।
এপিকাল অনহশে কয়েকটি ছোট অবিন্যস্ত চপ বিদ্যমান, যেগুলি পুরুষ নমুনায় হলুদ এবং স্ত্রী নমুনায় বর্ণহীন অথবা ফ্যাকাসে সাদা। সামনের ডানার নিম্নতলের দাগ-ছোপ অনুরূপ। পিছনের ডানার উভয় পৃষ্ঠে বেসাল ও ডিসকাল অংশ কালো অস্পষ্ট সংলগ্ন ছোপে ছাওয়া এবং কালো ছোপগুলির মধ্যবর্তী অংশ হালকা হলদে বাদামী। 
মূলত জঙ্গলেই এদের দর্শন মেলে, জঙ্গলের বাইরে কদাচিৎ দেখা যায়। উপ-ক্রান্ত্রীয় অঞ্চলের পাহাড়ের আর্দ্র জংগলে এবং তরাই অঞ্চল থেকে পর্বতের ২১০০মিটার উচ্চতা অবধি জঙ্গলে এদের গতিবিধি সীমিত থাকে। এই প্রজাতির উড়ান খুব দ্রুত। জঙ্গলের ছায়াময় ফাঁকা জায়গায় এদের খুব দ্রুতবেগে এদিকওদিক উড়তে দেখা যায়। ফুলে বসে মধু পান করতে এদের প্রায়শই দেখা যায় এবং পাখির বিষ্ঠা ও ভিজে ছোপ এ বসে খদয় সংগ্রহ এদের প্রিয় অভ্যাস। মাঝেমধ্যেই পাতার উপরিতলে বসে রোদ পোহাতে দেখা যায় ও ভিজে ছোপ এ মাড-পাডলিং করে। মার্চ থেকে নভেম্বর পর্যন্ত উপযুক্ত বাসভূমিতে এদের দেখা মেলে।
রবার্ট অ্যান্ডারসন

রবার্ট উইকহাম অ্যান্ডারসন (; জন্ম: ২ অক্টোবর, ১৯৪৮) ক্রাইস্টচার্চে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। ১৯৭৬ থেকে ১৯৭৮ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি।
দলে তিনি মূলতঃ মাঝারীসারির ডানহাতি ব্যাটসম্যান হিসেবে খেলতেন। এছাড়াও লেগ ব্রেক বোলিংয়ে পারদর্শিতা দেখিয়েছেন রবার্ট অ্যান্ডারসন।
ম্যাক অ্যান্ডারসন তার বাবা। ম্যাক ১৯৪৬ সালে নিউজিল্যান্ডের পক্ষে একটিমাত্র টেস্টে অংশগ্রহণ করেছিলেন। অন্যদিকে রবার্টের পুত্র টিম ১৯৯৭-৯৮ মৌসুম থেকে ২০০২-০৩ মৌসুম পর্যন্ত সেন্ট্রাল ডিস্ট্রিক্টসের পক্ষে প্রথম-শ্রেণীর ক্রিকেটে লেগ স্পিনার হিসেবে খেলেছেন।
১৯৬৭-৬৮ মৌসুমে ক্যান্টারবারির পক্ষে প্রথম-শ্রেণীর ক্রিকেটে অভিষেক ঘটে রবার্ট অ্যান্ডারসনের। এছাড়াও, নর্দার্ন ডিস্ট্রিক্টস, ওতাগো ও সেন্ট্রাল ডিস্ট্রিক্টসের প্রতিনিধিত্ব করেছেন। ১৯৮১-৮২ মৌসুম শেষে প্রথম-শ্রেণীর ক্রিকেট থেকে অবসরগ্রহণ করেন।
১৯৭৮ সালে স্কটল্যান্ডের বিপক্ষে নিউজিল্যান্ডের সদস্যরূপে ব্যক্তিগত সর্বোচ্চ ১৫৫ রান তুলেছিলেন। 
এছাড়াও হক কাপে সাউথল্যান্ড, নর্থল্যান্ড ও মানাওয়াতুর পক্ষে খেলেছিলেন। তন্মধ্যে, ১৯৭৩-৭৪ মৌসুমে সাউথল্যান্ডের বিপক্ষে চারটি চ্যালেঞ্জ খেলায় অংশ নেন ও তিন সেঞ্চুরি সহযোগে ৯৩.৫০ গড়ে ৫৬১ রান তুলেছিলেন।
২০১১ সালে ঘোষিত শতাব্দীর সেরা হক কাপ একাদশের অন্যতম সদস্য মনোনীত হন।
সমগ্র খেলোয়াড়ী জীবনে নিউজিল্যান্ডের পক্ষে নয়টি টেস্ট ও দুইটি একদিনের আন্তর্জাতিকে অংশগ্রহণের সুযোগ হয় তার। ৯ অক্টোবর, ১৯৭৬ তারিখে পাকিস্তানের বিপক্ষে তার টেস্ট অভিষেক পর্ব সম্পন্ন হয়।
১৯৭৬-৭৭ মৌসুমে পাকিস্তানের বিপক্ষে তিন টেস্টে অংশগ্রহণ করেন। ১৯৭৭-৭৮ মৌসুমে ও ১৯৭৮ সালে ইংল্যান্ডের বিপক্ষে যথাক্রমে নিজদেশে ও সফরকারী দলের মাঠে টেস্ট খেলেন। লাহোরে স্বাগতিক পাকিস্তানের বিপক্ষে অনুষ্ঠিত সিরিজের প্রথম টেস্টে ব্যক্তিগত সর্বোচ্চ ৯২ রান তুলেন। এ সময় নিউজিল্যান্ড দল ফলো-অনে পরেছিল। এরপর দ্বিতীয় ইনিংসে দলের সংগ্রহ ৬২/৪ থাকা অবস্থায় মার্ক বার্জেসের সাথে পঞ্চম উইকেটে ১৫৫ মিনিট অবস্থান করে মূল্যবান ১৮৩ রানের জুটি গড়েন। তবে, ১৯৭৩ সালে ইংল্যান্ড গমন করলেও কোন টেস্টে অংশগ্রহণের সৌভাগ্য হয়নি তার।
ক্রিস অ্যাঞ্জেল

ক্রিস্টোফার নিকোলাস সারেন্তাকোস (জন্ম ১৯ ডিসেম্বর, ১৯৬৭ সাল) একজন আমেরিকান জাদুকর এবং সঙ্গীতজ্ঞ। তিনি ক্রিশ অ্যাঞ্জেল নামে পরিচিত। লাস ভেগাস উপত্যকায় কাজ শুরুর আগে অ্যাঞ্জেল তার কর্মজীবন শুরু করে নিউ ইয়র্ক সিটিতে। তিনি লাস ভেগাসের লাকজার ক্যাসিনোতে ডার্ক স্কুলে'র সহযোগিতায় টেলিভিশন এবং স্টেজ শো "ক্রিস অ্যাঞ্জেল ম্যানফ্রেক" এবং তার আগের লাইভ পারফরম্যান্সের বিভ্রম প্রদর্শনী "ক্রিস অ্যাঞ্জেল বিইলিভ"-এ অভিনয় করার জন্য পরিচিত। ২০১০ সালে শো দ্বারা লাস ভেগাসের পর্যটন রাজস্ব থেকে $১৫০ মিলিয়ন উৎপন্ন, কিন্তু তারপর ১১ মে ২০১৬ সালে (শো আংশিকভাবে ক্রিশ দ্বারা উৎপাদিত হয়, তবে নির্দেশনা অধিকার ক্রিস অ্যাঞ্জেল সঙ্গে সম্পূর্ণরূপে হয়) মিন্ডফ্রেয়াক লাইভ দ্বারা প্রতিস্থাপিত হয়েছে। তিনি স্পাইক টিভিতে টেলিভিশন সিরিজ ক্রিস অ্যাঞ্জেল বেবিইভে অভিনয় করেন, এনবিসি-তে বাস্তবতা-প্রতিযোগিতামূলক টেলিভিশন শো ফেনোমেনন এবং ২০১৪ সালের স্টেজ শো ক্রিস অ্যাঞ্জেল ম্যাজিকজাম-এ তাকে দেখা যায়।
ইতিহাসে অন্য কোন জাদুকর চেয়ে বেশি ঘণ্টার জন্য প্রাইমটাইম টেলিভিশনে অ্যাঞ্জেলের টেলিভিশন সিরিজ অনুষ্ঠিত হয়েছে ক্যাবল ও নেটওয়ার্ক টেলিভিশনে। তিনি তার জাদুবিদ্যা পরিবেশনের সময় একাধিক বিশ্ব রেকর্ড তৈরি করেন। ২০০৯ সালে ডায়াসডিজির জাদুকর এবং ২০১০ সালে আন্তর্জাতিক জাদুকরস সোসাইটি দ্বারা শতাব্দীর জাদুকর নামে তার নামকরণ করা হয়। একটি বাজিকর হিসেবে কর্মজীবন ছাড়াও, অ্যাঞ্জেল তার শিল্প ব্যান্ড অ্যাঞ্জেলডাস্ট, যেটি ১৯৯৮ এবং ২০০৩ সালের মধ্যে পাঁচটি অ্যালবাম মুক্তি দেয় যেখানে তিনি প্রধান গায়ক ছিল। তিনি মাইন্ডফ্রেক: সিক্রেট রিভেলেশনস নামে একটি বই লিখেছেন।
ক্রিস অ্যাঞ্জেল ১৯ ডিসেম্বর, ১৯৬৭ সালে নিউ ইয়র্কের লং আইল্যান্ডের হেমপস্টেডে হেম্পস্টেড জেনারেল হাসপাতালে জন্মগ্রহণ করেন। অ্যাঞ্জেল এলমন্টে চতুর্থ শ্রেণী পর্যন্ত উত্থাপিত হয়, যখন তার পরিবার ইস্ট ম্যডু, নিউইয়র্কে চলে আসে। তার পিতা জন সার্নারাকোস একটি রেস্টুরেন্ট এবং ডোনাট দোকানের মালিক ছিলেন। তিনি সাত বছর বয়সে যাদুতে নিজের মধ্যে আগ্রহ সৃষ্টি করেন এবং বারো বছর বয়সে তার প্রথম শোতে অভিনয় করেন, যার জন্য তিনি $১০ ডলার উপার্জন করেন। তার প্রধান প্রাথমিক অনুপ্রেরণা ছিলেন হ্যারি হাউডিনি। চৌদ্দ বছর বয়সে, এঞ্জেল ওয়াইন গ্যালারি সহ পূর্ব ম্যাস্টোর রেস্টুরেন্ট-এর উচ্চ বিদ্যালয় জুড়ে জাদুবিদ্যার প্রদর্শনীতে কাজ করে। তার কর্মজীবনের প্রথম দিকে তিনি পশু প্রজননকারী এবং বাস্তবতা-টেলিভিশনের হোস্ট মার্ক মরনকে সাহায্য করেছিলেন, যিনি এঞ্জেলকে তার কাজের জন্য ঘুঘুর একটি সেট এবং প্রশিক্ষণ প্রদান করেছেন।
রমাপ্রসাদ বণিক

রমাপ্রসাদ বণিক (২৮ ডিসেম্বর ১৯৫৪– ২৭ ডিসেম্বর ২০১০) ছিলেন একজন ভারতীয় বাঙালি থিয়েটার অভিনেতা, পরিচালক এবং নাট্যকার।
রমাপ্রসাদ থিয়েটার, চলচ্চিত্র ও টেলিভিশনে কাজ করেছেন। তিনি খুব কম বয়সে তার কর্মজীবন শুরু করেন "পুতুল খেলা" দিয়ে, যা হেনরিক ইবসেনের, ‘এ ডলস হাউস’ এর রূপায়ণ ছিল। এই নাটকটি শম্ভু মিত্রের দ্বারা পরিচালিত। তাকে শম্ভু মিত্রের শিষ্য বলা হত। তিনি বহু থিয়েটার দলের জন্য অনেক নাটক রচনা করেছেন এবং অভিনয়ও করেছেন।
বিখ্যাত অভিনেতা অজিতেশ বন্দ্যোপাধ্যায় তরুণ রমাপ্রসাদ বণিক-কে দেখার পর বলেছিলেন, "এদের মত ছেলেদের দেখলে মনে হয় আরও কিছু বছর বাঁচি, যা জানি সব শিখিয়ে দিয়ে যাই"৷
রমাপ্রসাদ বণিকের নাটকে হাতেখড়ি মাত্র আট বছর বয়সে,বহুরূপী নাটকের দলে, শম্ভু মিত্র, তৃপ্তি মিত্র, কুমার রায়দের কাছে তার শিক্ষা লাভ৷ দীর্ঘদিন ধরে বহুরূপীর নানা প্রযোজনার কাজে সক্রিয়ভাবে যুক্ত থেকে নিজেকে শিক্ষিত করেছিলেন রমাপ্রসাদ। ১৯৮১ সালে তিনি বহুরূপী ত্যাগ করেন,তিনি নিজের সমবয়সীদের সঙ্গে জোট বেঁধে চেনামুখ নামে থিয়েটার গ্রুপ তৈরি করেন।একের পর এক অসাধারণ নাটক আবিষ্ট রেখেছিল সিরিয়াস নাটকের দর্শকদের৷ ১৯৯১ সালে তিনি আরেকটি থিয়েটার গ্রুপ "থিয়েটার প্যাশন" তৈরি করেন।"
রমাপ্রসাদ বণিক ব্যাংকের মোটা মাইনের চাকরি ছেড়ে দিয়েছিলেন শুধু থিয়েটার করবেন বলে৷ কলকাতার নেহরু চিলড্রেনস মিউজিয়মে কিশোর-কিশোরীদের যে নাটকের কর্মশালা আছে,তার তিনি প্রাণপুরুষ ছিলেন৷ সেখানে তিনি ছোট ছোট ছেলেমেয়েদের নাটক শেখাতেন। থিয়েটার,সিনেমা,টিভি এবং নিজের হাজার রকমের ব্যস্ততার মধ্যেও তিনি সময় দিতেন এই নাটকের প্রশিক্ষণ শিবিরে৷ তিনি ভবিষ্যৎ প্রজন্মকে তৈরি করার স্বার্থে ব্যক্তিগত সুখ-স্বাচ্ছন্দ্যকে উপেক্ষা করতেও পিছপা হতেন না৷ তিনি বৃহত্তর স্বার্থকে সবসময় ব্যক্তিগত স্বার্থের উপরে রাখতেন৷ নিজের শারীরিক অসুস্থতাকেও খুব একটা গুরুত্ব দেননি বরং কাজ করে গেছেন৷
শুধু থিয়েটার না, সিনেমা বা টিভিতে নানা ধরনের মজাদার এবং নেতিবাচক ভূমিকায় তার তুখোড় অভিনয় সব স্তরের দর্শকদের মধ্যে ব্যাপক জনপ্রিয় করেছিল তাকে৷
তিনি নিজের থিয়েটার গ্রুপের সাথে সম্পূর্ণভাবে জড়িত থাকলেও, তবুও পুরো থিয়েটার সম্প্রদায় তার উপর সর্বদা নির্ভর করত। অনেকবার অন্য দল তাকে তাদের জন্য নাটক লিখতে বা নির্দেশনা দেওয়ার প্রস্তাব দিলে, তিনি দ্বিধা করতেন না।
২০১০ সালে, মাত্র ৫৬ বছর বয়েসে রমাপ্রসাদ চলে গেলেন, রেখে গেলেন মা, স্ত্রী, দুই কন্যা আর অসংখ্য গুণগ্রাহী ভক্তদের৷ রমাপ্রসাদের আকস্মিক প্রয়াণে অনেকটাই নিঃস্ব হয়ে গেলে বাংলার থিয়েটার।
তিনি থিয়েটারে,চলচ্চিত্র ও টেলিভিশনে অভিনয় করেছেন।
পাঘমান জেলা

পাঘমান জেলা আফগানিস্তানের কাবুল প্রদেশের পশ্চিম অঞ্চলে অবস্থিত একটি অন্যতম জেলা। ২০০২ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ১২০,০০০ জন এর মত।
ভৌগোলিক অবস্থান অনুযায়ী জেলাটির পশ্চিমে ভার্দাক প্রদেশ ও পারভন প্রদেশ, উত্তরে শাকাদারা জেলা, পূর্বে কাবুল প্রদেশ এবং দক্ষিণ-পূর্বে চার আসিয়াব জেলা এর সীমানা ঘিরে রেখেছে। এটির সদর দফতর হচ্ছে পাঘমান শহর, যেটি জেলার উত্তরপূর্ব অংশে অবস্থিত।
পার্শ্বিক সঙ্গম

পার্শ্বিক সঙ্গম (Lateral coital position) হচ্ছে একটি যৌনআসন যা মাস্টার এবং জনসন দ্বারা বর্ণিত তাদের মানুষের যৌন  সাড়া"  "নামক বইতে।" "এক গবেষণায়" " দেখা গেছে যে, ৭৫% বিষমকামী দম্পতি অন্তত একবার হলেও এই যৌনাসন চেষ্টা করেছেন।
এই যৌনাসন অবলম্বন করলে নারীপুরুষ উভয়ই বিছানায় উপর ভর দিয়ে একটি আরামদায়ক সঙ্গম উপভোগ করতে পারে। নারী তার শরীরকে পুরুষের শরীরের উপর ভর দিয়ে সঙ্গম করতে পারে।
এই যৌনাসনের অন্যতম উপকারী দিক হল, এটি অকাল বীর্যপাত প্রতিরোধে সাহায্য করে এবং রাগমোচন বিলম্বিত করে সঙ্গমকে দীর্ঘায়িত করে।
হাতমৈথুন (নারীর দ্বারা)

হাতমৈথুন হচ্ছে নারীর হাত কর্তৃক পুরুষের লিঙ্গ বা শিশ্নকে উত্তেজিত করা, যা পুরুষকে যৌন উত্তেজনা যোগায় এবং এক পর্যায়ে পুরুষের রাগমোচন ঘটে।  
ম্যাসেজ পার্লারে নারী কর্মীরা পুরুষদের আরাম ও আনন্দ দেয়ার জন্য তাঁদের শিশ্নকে মালিশ করে দেয়। মালিশের এক পর্যায়ে পুরুষ বীর্যপাত করে ফেলে যাকে ইংরেজিতে বলা হয় "happy ending" বা সুখী সমাপ্তি। বিবাহিত বা অবিবাহিত সঙ্গিনী প্রায়ই এই যৌনকর্মটি করে থাকে( স্ত্রী বা প্রেমিকা তাঁদের সঙ্গীদের হাতমৈথুন প্রদান করে থাকে)।
৬৯ (যৌনাসন)

৬৯ (ফরাসি নাম soixante-neuf (69)) এটি এমন এক যৌনাসন যেখানে নারী, পুরুষ বা যৌনসঙ্গীরা এমন ভাবে পরস্পরের শরীরকে স্থাপন করে যাতে করে উভয়ই উভয়ের যৌনাঙ্গ মুখে নিয়ে চুষতে পারে বা মুখলেহন করতে পারে। এ যৌনাসনে অংশগ্রহণকারীরা একে অপরের বিপরীতে (অর্থাৎ পরস্পরের মুখ অপরের যৌনাঙ্গের দিকে থাকে যা অনেকটা ইংরেজি 69 এর মত) শরীরকে স্থাপন করে, তাই আসনটির এই নামকরণ করা হয়। এই আসন অনেকেই পছন্দ করে থাকে কারণ এখানে দুজনেই সমসাময়িকভাবে তৃপ্তি লাভ করে। তবে মূলত সমকামীদের মধ্যে এর প্রচার বেশি লক্ষ করা যায়।
এ আসনে পরস্পরের লিঙ্গ বা যোনি অপরের মুখের কাছাকাছি থাকবে যেন তা চাইলেই মুখমেহন করা যায়। এ আসন ছেলে-ছেলে, মেয়ে-মেয়ে কিংবা ছেলে-মেয়ে সবার জন্যই অত্যন্ত আনন্দদায়ক। এখানে দুজনেই একত্রে পুলকিত হতে পারে।
এছাড়াও এ আসন বহুসঙ্গীর সাথেও করা যেতে পারে। অনেকে ডাবল রিমিং(Anilingus) ও করে থাকে এ আসনে।
২০১৮-১৯ সংযুক্ত আরব আমিরাত ক্রিকেট দলের জিম্বাবুয়ে সফর

সংযুক্ত আরব আমিরাত ক্রিকেট দল চারটি একদিনের আন্তর্জাতিক খেলার জন্য জিম্বাবুয়ে সফর করে, যা এপ্রিল ২০১৯-এ অনুষ্ঠিত হয়।
মুদ্দুপালানি

"'মুদ্দুপালানি" একজন তেলুগু কবি ও দেবদাসী ছিলেন। তিনি জন্ম নিয়েছিলেন তাঞ্জোর রাজ্যে। কিছু ঐতিহাসিক তাঁর জীবনকাল ১৭৩৯-৯০ বলে উল্লেখ করেছেন ও তাঁর জন্ম বর্তমান তাঞ্জাবুর জেলার নাগবাশ্রমে বলে উল্লেখ করেছেন। তিনি একজন কবি ও পণ্ডিত ছিলেন। তিনি তাঁর প্রেমমূলক মহাকাব্য "রাধিকা শান্তভানম" এর জন্য বিখ্যাত।
মুদ্দুপালানি তেলুগু ও সংস্কৃত ভাষায় সুপণ্ডিত ছিলেন। তিনি একজন নর্তকী ও দেবদাসী ছিলেন।
মুদ্দুপালানি বিখ্যাত বারবণিতা তাঞ্জানায়কির নাতনি ছিলেন। যখন তাঞ্জানায়কি সংগীত পরিবেশন করতেন, তখন রাজদরবারের পণ্ডিত ও উচ্চপদস্থ ব্যক্তিবর্গ তা বিমোহিত হয়ে শুনতেন। তিনি, তাঁর অসম্পর্কিত ভাই আয়অভয়ার একটি ছেলে ও একটি মেয়েকে দত্তক নিয়েছিলেন। তিনি ছেলেটিকে বড় করে তোলেন। ছেলেটির নাম রেখেছিলেন মুথ্যালু। মুথ্যালু বড় হলে তাঁকে আরেক মেধাবিনী সুন্দরী বারবণিতা রমা ভাধুতির সাথে বিয়ে দেন। মুথ্যালু প্রভু সুব্রহ্মণ্যর ভক্ত ছিলেন। তাঁদের প্রথম সন্তান মেয়ে হলে পালানি নগরের এক মন্দিরের নামের সাথে মিল রেখে মেয়েটির নাম রাখেন। নামের পূর্বে উপাধি যোগ করা দক্ষিণ ভারতের একটি সাধারণ রীতি। তিনি তাঁর মেয়ের নামের আগে মুদ্দু যোগ করেন। এমন মেধাবী, সংস্কৃতিমনা পরিবারে জন্মেছিলেন মুদ্দুপালানি।
মুদ্দুপালানি প্রতাপ সিং এর সঙ্গিনী ছিলেন। প্রতাপ সিং কলার পৃষ্ঠপোষক ছিলেন। তাঁর পূর্ববর্তী শাসকেরাও কলার পৃষ্ঠপোষকতা করতেন। রঘুনাথ নায়কের (রাজত্বকাল ১৬০০-১৬৩৪) রাজদরবারে রামাভদ্রম্বা ও মধুরবাণীর মত বিখ্যাত নারী কবি ও সংগীতজ্ঞ স্থান পেয়েছিলেন।
বারবণিতা হলেও মুদ্দুপালানি জ্ঞানার্জনে অনেক সময় দিয়েছেন ও সাহিত্যচর্চা করেছেন।
তাঁর প্রতিভা আকৃষ্ট করেছিল সাহিত্যবিশারদদের।
তাঁর রচিত "রাধিকা শান্তভানম" তাঁর নিজের ব্যক্তিগত জীবনকে ফুটিয়ে তুলেছে বলে মনে করা হয়। তাঁর জীবনী সম্পর্কে বেশি কিছু জানা যায় না।
তাঁর দাদি তাঞ্জানায়কিও রাজার সঙ্গিনী ছিলেন। মুদ্দুপালানি তাঁকে সরিয়ে রাজার সঙ্গিনী হিসেবে আসেন। এর কিছু বছর পর রাজা যখন পুনরায় তাঞ্জানায়কির প্রতি আকৃষ্ট হন, তখন মুদ্দুপালানি এতে ঈর্ষান্বিত হয়েছিলেন বলে বলা হয়ে থাকে।
তাঁর রচিত সবচেয়ে বিখ্যাত সাহিত্যকর্ম হল "রাধিকা শান্তভানম"। লেখনীটিতে খোলাখুলিভাবে রাধার সাথে কৃষ্ণর এবং কৃষ্ণর সাথে তাঁর পত্নী ইলার ব্যক্তিগত সম্পর্ক ফুটে উঠেছে। লেখনীটিতে এছাড়াও ফুটে উঠেছে রাধার ঈর্ষার কথা।
লেখনীটি লেখার ধারণা পেয়েছিলেন তিনি স্বপ্নের মাধ্যমে। একদিন তাঁর স্বপ্নে কৃষ্ণ এসে বিষয়টি নিয়ে লেখার নির্দেশ দেন। এরপর তিনি সেটা নিয়ে লেখা আরম্ভ করেন।
লেখনীটি বিংশ শতাব্দীতেও বিতর্ক ও অনুমোদনের বিষয় ছিল কেননা, লেখনীটিতে খোলাখুলিভাবে ব্যক্তিগত সম্পর্কের কথা বলা হয়েছে।
তিনি জয়দেবের লেখা একটি বিখ্যাত গ্রন্থ "অষ্টপদী" শিরোনামে তেলুগু ভাষায় অনুবাদ করেন। এছাড়াও, তামিল ভাষায় আন্দাল কর্তৃক লিখিত বিষ্ণুর প্রশংসা সংবলিত গ্রন্থ "থিরুপ্পাভাই" তেলুগু ভাষায় অনুবাদ করেন।
তিনি "সপ্তপদালু" নামে সাতটি বাক্যের এক ধরনের গান নিয়ে পরীক্ষা নিরীক্ষা চালিয়েছিলেন। বর্তমানে 'সপ্তপদালু' রচিত হয় না।
শ্রীলঙ্কান একদিনের আন্তর্জাতিক ক্রিকেটারদের তালিকা

অত্র নিবন্ধটি শ্রীলঙ্কান একদিনের আন্তর্জাতিক ক্রিকেটারদের তালিকা সম্পর্কীয়। একদিনের আন্তর্জাতিক ক্রিকেট খেলা বা ওডিআই আন্তর্জাতিক ক্রিকেট কাউন্সিল (আইসিসি) কর্তৃক অনুমোদিত ও পূর্ব-নির্ধারিত সময়ে ওডিআই মর্যাদাপ্রাপ্ত দু’টি দলের অংশগ্রহণে অনুষ্ঠিত হয়। ওডিআই টেস্ট খেলা থেকে ভিন্ন হয়ে থাকে এবং ওভার সংখ্যা নির্দিষ্ট করা থাকে। প্রতিটি দল কেবলমাত্র একটি ইনিংসে অংশগ্রহণ করতে পারে।
৫ জানুয়ারি, ১৯৭১ তারিখে মেলবোর্ন ক্রিকেট গ্রাউন্ডে অস্ট্রেলিয়া-ইংল্যান্ডের মধ্যকার প্রথম ওডিআই অনুষ্ঠিত হয়েছিল। ১৯৮১ সালে শ্রীলঙ্কা আন্তর্জাতিক ক্রিকেট কাউন্সিলের পূর্ণাঙ্গ সদস্য হওয়ায় স্থায়ীভাবে ওডিআই মর্যাদাপ্রাপ্ত ক্রিকেট দল। ১৯৭৫ সালে শ্রীলঙ্কা দল প্রথম ওডিআইয়ে অংশ নেয়। ১৯৯৬ সালের ক্রিকেট বিশ্বকাপে অর্জুনা রানাতুঙ্গা’র নেতৃত্বে শিরোপা লাভ করেছিল। ২০০২ সালের আইসিসি চ্যাম্পিয়ন্স ট্রফি প্রতিযোগিতায় দুইবার বৃষ্টির কারণে ভারতের সাথে যৌথভাবে শিরোপা লাভ করেছিল।
যেদিন একজন খেলোয়াড় তার প্রথম ওডিআই ক্যাপ পায়, সেই ক্রমিক অনুসারে এ তালিকাটি সাজানো হয়েছে। যদি একাধিক খেলোয়াড় একই ওডিআই খেলায় তার প্রথম ওডিআই ক্যাপ পায়, সেক্ষেত্রে খেলোয়াড়দের পারিবারিক নামের ইংরেজি বর্ণানুক্রম অনুসারে তালিকায় অন্তর্ভুক্ত করা হয়েছে।
এ পর্যন্ত দলের পক্ষে ১৯১জন খেলোয়াড় প্রতিনিধিত্ব করেছেন। ১৬ মার্চ, ২০১৯ অনুযায়ী পরিসংখ্যানটি সঠিক:</small>
মন্তব্য:
বক্রেশ্বর তাপবিদ্যুৎ কেন্দ্র টাউনশিপ

বক্রেশ্বর তাপবিদ্যুৎ কেন্দ্র টাউনশিপ ভারতের পূর্বপ্রান্তে অবস্থিত পশ্চিমবঙ্গ রাজ্যের বীরভূম জেলার একটি শিল্পনগরী৷
বক্রেশ্বর তাপবিদ্যুৎ কেন্দ্র সহ সমগ্র টাউনশিপটি সিউড়ি ১ ও দুবরাজপুর ব্লকে অবস্থিত৷ এটি বনগাঁ, সদাইপুর, চিনপাই, কচুজোড়ের মতো ছোটো বড়ো গ্রামদ্বারা পরিবেষ্ঠিত৷
সদাইপুর থানার অন্তর্গত সিউড়ি ১ ব্লকসহ বক্রেশ্বর তাপবিদ্যুৎ কেন্দ্র টাউনশিপটি৷
বক্রেশ্বর তাপবিদ্যুৎ কেন্দ্রের বিপুল চাহিদার জন্য স্থানীয় বক্রেশ্বর নদের ওপর নীল নির্জন নামে একটি জলাধার নির্মাণ করা হয়৷ এটি পশ্চিমবঙ্গের মনোরম ও দর্শনীয় স্থানগুলির মধ্যে একটি৷
মুর্শিদাবাদ জেলার মোরগ্রাম থেকে পশ্চিম মেদিনীপুর জেলার খড়গপুর অবধি বিস্তৃত ১৪ নং জাতীয় সড়কটি বক্রেশ্বর তাপবিদ্যুৎ কেন্দ্রের ওপর দিয়ে পরিবাহিত৷ এটি পানাগড়—মোরগ্রাম সড়ক অংশের ওপর অবস্থিত৷
অণ্ডাল-সাঁইথিয়া শাখা রেলপথ এই অঞ্চলের ওপর দিয়ে বিস্তৃত, নিকটবর্তী রেলস্টেশন দুটি হলো চিনপাই ও কচুজোড় রেলওয়ে স্টেশন৷
১০০৫ মেগাওয়াট শক্তিসম্পন্ন বক্রেশ্বর তাপবিদ্যুৎ কেন্দ্রটি ১৯৯৯ ও ২০০৯ খ্রিস্টাব্দে পশ্চিমবঙ্গ বিদ্যুৎ উন্নয়ন নিগম লিমিটেডের অনুমোদনপ্রাপ্ত৷
সাঁগ্রা

সাঁগ্রা (বৈজ্ঞানিক নাম: "Notocrypta curvifascia (Felder)") 'হেসপারিডি' (Hespaeriidae) বা স্কিপারস (Skippers) গোত্র ও 'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি।
সাঁগ্রা এর প্রসারিত অবস্থায় ডানার আকার ৩৮-৫০ মিলিমিটার দৈর্ঘ্যের হয়।
ভারত (পশ্চিমঘাট পর্বত [দক্ষিণ গোয়া], কর্ণাটক, হিমাচল প্রদেশ থেকে অরুণাচল প্রদেশ, উত্তর-পূর্ব ভারত,আন্দামান) নেপাল, ভুটান, বাংলাদেশ, মায়ানমার, শ্রীলঙ্কা ও ইন্দোনেশিয়া এর বিভিন্ন অঞ্চলে এদের পাওয়া যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
স্পটেড ও দিঘল সাঁগ্রা এর সাথে ভীষণ সাদৃশ্য যুক্ত ।
ডানার উপরিতল কালো বা ঘন কালচে বাদামি ও সাদা দাগ-ছোপ-বন্ধনী যুক্ত। সামনের ডানায় একটি অর্ধ-স্বচ্ছ , চওড়া ও সামান্য বাঁকা ডিসকাল বন্ধনী বর্তমান যাহা কোস্টা অবধি বিস্তৃত নয়; কোস্টাল শিরার নিচে শেষ হয়েছে। উক্ত ডিসকাল বন্ধনী নিচের দিকে ডরসামের খানিক উপরে ১ নং শিরা পর্যন্ত বিন্যস্ত। কোস্টার ঠিক নিচে ৩ টি সংলগ্ন সাদা ছোট সাব-এপিক্যাল ছোপ বিদ্যমান (৬ থেকে ৮ নং শিরামধ্যে) এবং তার খানিক নিচে ক্ষুদ্র ৩ টি সাদা ছোপ দেখা যায় । পিছনের ডানা দাগ-ছোপ হীন ।
ডানার নিম্নতল কালচে বাদামি ও ফ্যাকাশে সাদা আঁশে হালকাভাবে ছাওয়া। সামনের ও পিছনের ডানা উপরিতলের একদম অনুরূপ, তবে নিম্নতলের দাগ-ছোপ-বন্ধনী স্পষ্টতর। স্ত্রী-পুরুষ উভয় প্রকারই অনুরূপ ।
শুঙ্গ কালো, শীর্ষের খানিক নিচে সাদা দাগযুক্ত ও শীর্ষ আঁকশির ন্যায় বাঁকানো । মাথা, বক্ষদেশ (thorax)উদর উপরিতলের কালচে বাদামি বা কালো ও নিম্নতলে ফ্যাকাশে বাদামি ।
সুলভ দর্শন এই প্রজাতির উড়ান খুব দ্রুত ও স্বল্পগামী। এরা ভূমির কাছাকাছি নিচু দিয়ে তীরের বেগে স্বল্পদৈর্ঘ উড়ে আবার ডালে, পাতায় বা মাটিতে ও পাথরে বসে। এরা প্রায়শই খানিক উড়ে আবার পূর্বের বসার জায়গায় ফিরে আসে। পুরুষ প্রকার স্থানিক স্বভাব সম্পন্ন (territorial habit)। এই প্রজাতি সকাল, পড়ন্ত বিকেল ও সন্ধ্যার সময় সক্রিয় থাকে; দিনের বাকি সময় নিচু উচ্ছতাযুক্ত ঝোপঝাড় বা পাতার আশ্রয়ে ছায়াচ্ছন্ন পরিবেশে কাটায়। এরা দীর্ঘক্ষণ ধরে একই জায়গায় অবস্থান করতে পছন্দ করে। প্রায়শই এদের পাতায়,ডালে, ভিজে মাটিতে ও পাথরের ভিজে ছোপে বসে খ্যাদ্যরস আহরণ করতে ও রোদ পোহাতে দেখা যায়। এরা হালকা রোদে বারবার রোদ পোহাতে আসে, তবে সংক্ষিপ্ত সময়ের জন্য। বিভিন্ন বড় আকারের বুনো ফুলের ভিতরে খানিক সেধিয়ে গিয়ে মধুপান করতে এদের প্রায়ই চোখে পড়ে। মাঝেমধ্যেই অন্যান্য ডেমন গোত্রের প্রজাতির সাথে এদের দেখা যায়। জঙ্গলের বাইরে ফাঁকা অঞ্চলে বা সমতলভূমিতে এদের দর্শন পাওয়া যায় না। পশ্চিমঘাট পর্বত ও হিমালয়ের পাদদেশে আর্দ্র পর্ণমোচী, চিরহরিৎ ও প্রায়-চিরহরিৎ বনাঞ্চল এদের পছন্দের বাসভূমি। পশ্চিমঘাট পর্বতের সমস্ত ভিজে ঢালে, বিশেষত বর্ষাকালের মাসগুলিতে এই প্রজাতিদের প্রচুর সংখ্যায় উপস্থিতি লক্ষ্য করা যায়। জঙ্গলের ভিতর ফাঁকা জায়গা, জঙ্গলের পথে, কিনারে ও নদী বা ঝর্ণার ছায়াচ্ছন্ন অংশ এদের বিচরণ ক্ষেত্র। হিমালয়ের পাদদেশ থেকে ১৮০০ মি, উচ্চতা পর্যন্ত মার্চ থেকে নভেম্বর এদের বিচরণ চোখে পড়ে ।এই প্রজাতির সাথে দিঘল সাঁগ্রা () ও তান সাঁগ্রা () প্রজাতির স্বভাবের অনেক মিল দেখা যায়।
বিমানবন্দর থানা, সিলেট

বিমানবন্দর বাংলাদেশের সিলেট জেলার একটি মেট্রোপলিটন থানা। এটি সিলেট সিটি কর্পোরেশনের আওতাধীন।
বিমানবন্দর থানার মোট আয়তন ১১০.৫৯ বর্গ কিলোমিটার।
২০১১ সালের ১১ আগস্ট বিমানবন্দর থানা গঠিত হয়।
সিলেট সিটি কর্পোরেশনের উত্তরাংশে বিমানবন্দর থানার অবস্থান। এর পশ্চিমে জালালাবাদ থানা, দক্ষিণে কোতোয়ালী থানা ও শাহপরাণ থানা, পূর্বে জৈন্তাপুর উপজেলা এবং উত্তরে গোয়াইনঘাট উপজেলা অবস্থিত।
বিমানবন্দর থানার আওতাধীন সিলেট সিটি কর্পোরেশনের এলাকাসমূহ হল:
তাশখন্দ আন্তর্জাতিক বিমানবন্দর

ইসলাম করিমভ আন্তর্জাতিক বিমানবন্দর ( - উজবেকিস্তানের প্রধান আন্তর্জাতিক বিমানবন্দর এবং মধ্য এশিয়ায় ৩য় ব্যস্ততম বিমানবন্দর (কাজাখস্তান-এর আলমাটি আন্তর্জাতিক বিমানবন্দর এবং নুরসুলতান নাজারবায়েভ আন্তর্জাতিক বিমানবন্দরে পরে)। এটি তাশখন্দের কেন্দ্রীয় আঞ্চল থেকে দূরে অবস্থিত।
আইসিএও-এর দ্বিতীয় শ্রেণী এই বিমানবন্দর উজবেকিস্তান এয়ারওয়েজের প্রাথমিক কেন্দ্র এবং উজবেকিস্তানের বৃহত্তম আন্তর্জাতিক বিমানবন্দর এবং মধ্য এশিয়ার ব্যস্ততম বিমানবন্দর। বিমানবন্দরে দুটি টার্মিনাল রয়েছে: টার্মিনাল ২ আন্তর্জাতিক বিমানের জন্য ব্যবহার করা হয়, টার্মিনাল ৩ আভ্যন্তরীণ বিমানের জন্য ব্যবহার করা হয়। 
২০০১ সালে টার্মিনাল ২-কে পুনঃনির্মাণ করা হয় এবং ২০১৮ সালে পুনঃসংস্কার সম্পন্ন হয়। এটি ঘণ্টায় ১০০০ জন যাত্রী ধারণ করতে পারে এবং বছরে ২০ লক্ষেরও বেশি যাত্রীকে পরিষেবা দেয়। বিমানবন্দরে অন্যান্য সুবিধাগুলি হল অপেক্ষা কক্ষ, সিআইপি এবং ভিআইপি কক্ষ, রেষ্টুরেন্ট এবং বার, মুদ্রা বিনিময় কার্যালয়, শুল্কমুক্ত দোকান, বিমানসংস্থার টিকিট কেন্দ্র এবং বিক্রয় দপ্তর এবং ২৪-ঘণ্টার ফার্মাসি। বর্তমানে টার্মিনালগুলি সর্বাধিক ক্ষমতার কাছাকাছি কাজ করছে; আসন্ন যাত্রীদের বহি:শুল্ক এবং অভিবাসন আনুষ্ঠানিকতা সম্পন্ন করতে গড়ে দুই ঘণ্টা ব্যয় হয়।
২০১১ সালে প্রতি ঘণ্টায় ৪০০ জন যাত্রীর ধারণক্ষমতা সম্পন্ন টার্মিনাল-৩ খোলা হয়েছিল। দুই টার্মিনাল রানওয়ে দ্বারা পৃথক করা, যার ফলে যাত্রীদের আন্তর্জাতিক থেকে আভ্যন্তরীণ বিমানে স্থানান্তরিত হতে এবং বিমান পরিবর্তনের করার জন্য বিমানবন্দর থেকে বেরিয়ে যাওয়ার প্রয়োজন হয়।
উজবেকিস্তান সরকার ২০৩০ সাল নাগাদ তাশখন্দ বিমানবন্দর স্থানান্তরিত করার পরিকল্পনা করছে।
বিমানবন্দর থানা, বরিশাল

বিমানবন্দর বাংলাদেশের বরিশাল জেলার একটি মেট্রোপলিটন থানা। এটি বরিশাল সিটি কর্পোরেশনের আওতাধীন।
বিমানবন্দর থানার মোট আয়তন ১২৭.৪০ বর্গ কিলোমিটার।
২০১০ সালের জুন মাসে বরিশাল সিটি কর্পোরেশনের ৪টি ওয়ার্ড, বাবুগঞ্জ উপজেলার ৩টি ইউনিয়ন এবং বরিশাল সদর উপজেলার ২টি ইউনিয়ন নিয়ে বিমানবন্দর থানা গঠিত হয়।
বরিশাল সিটি কর্পোরেশনের উত্তরাংশে বিমানবন্দর থানার অবস্থান। এর দক্ষিণে কোতোয়ালী থানা, পূর্বে কাউনিয়া থানা, উত্তরে বাবুগঞ্জ উপজেলা এবং পশ্চিমে বাবুগঞ্জ উপজেলা ও ঝালকাঠি জেলার ঝালকাঠি সদর উপজেলা অবস্থিত।
বিমানবন্দর থানার আওতাধীন এলাকাসমূহঃ
১. বরিশাল সদর উপজেলা
(ক) বরিশাল সিটি কর্পোরেশনের এলাকাসমূহ :
(খ) বরিশাল সদর উপজেলার আওতাধীন ইউনিয়নসমূহঃ
২. বাবুগঞ্জ উপজেলার আওতাধীন ইউনিয়নসমূহঃ
ইলামবাজার

ইলামবাজার ভারতের পূর্বপ্রান্তে অবস্থিত পশ্চিমবঙ্গ রাজ্যের বীরভূম জেলার একটি জনগণনা নগর৷ এটি ইলামবাজার সমষ্টি উন্নয়ন ব্লকের সদর৷
ইলামবাজার অজয় নদীর বামতীরে অবস্থিত একটি জনগণনা নগর৷ শহরটি ১৫০ মিলিয়ন ডলার ব্যায়ে নির্মিত পানাগড়-মোরগ্রাম সড়কের ওপর অবস্থিত৷ শহরটির সাথে বোলপুর-শান্তিনিকেতন, সিউড়ি, কাটোয়া ও কীর্ণাহার সংযোগকারী সড়ক পথ রয়েছে৷
বীরভূম জেলার অধিকাংশ বনাঞ্চল ল্যাটেরাইট মৃত্তিকার ওপর অবস্থিত হলেও ইলামবাজার ব্লকে অবস্থিত ১৩.৯ বর্গকিলোমিটার বিস্তৃৃত চৌপাহাড়ী শালবনটি পলল মৃৃত্তিকার ওপর অবস্থিত৷
জেলাটির অন্যান্য অঞ্চলের মতো ইলামবাজার ও তৎসংলগ্ন বনাঞ্চলটি খ্রিস্টীয় উনবিংশ শতকে প্রায় অবলুপ্ত হলেও বর্তমানে তার পুণরুদ্ধার সম্ভব হয়েছে৷ বনাঞ্চলে অবস্থিত ৩২ টি গ্রামের বাসিন্দা শালপাতার থালা তৈরী ও খাদ্যযোগ্য ছত্রাক উৎপাদনে পটু৷ পশ্চিমবঙ্গ বনদপ্তরের উদ্যোগে ১২ টি বনসংরক্ষণ কমিটি গড়ে তোলা হয়েছে, যারা ঐসকল গ্রামবাসীদের বনাঞ্চলের মূল্য ও তাদের জীবিকানির্বাহের বনের ভূমিকা সম্পর্কে বোঝান ও তাদের উৎসাহিত করেন৷ইলামবাজার ব্লকে এখন মোট 9টি গ্রাম পঞ্চায়েত আছে।
ইলামবাজার থানাটির তত্ত্বাবধানে সমগ্র ইলামবাজার সমষ্টি উন্নয়ন ব্লকটির এক্তিয়ার রয়েছে৷
২০১১ ভারতীয় জনগণনা অনুসারে ইলামবাজারের জনসংখ্যা ৭১২৫ জন, যারমধ্যে ৩৬৩২ জন পুরুষ ও ৩৪৯৩ জন নারী৷ প্রতি হাজার পুরুষে নারী সংখ্যা ৯৬২ জন৷ ৬ বছর অনুর্দ্ধ ৪৪৩ জন শিশু যা যমগ্র জনসংখ্যার ৬.২২%৷ ৬ বছরোর্দ্ধদের মধ্যে ৮২.৬৭% তথা ৫২৪৬ জন সাক্ষর৷
কড়িধ্যা

কড়িধ্যা ভারতে পূর্বপ্রান্তের পশ্চিমবঙ্গ রাজ্যের বীরভূম জেলাতে অবস্থিত একটি জনগণনা নগর৷ এটি বহু প্রাচীন শিবমন্দিরের উপস্থিতির জন্য জনচর্চিত৷
কড়িধ্যা শহরটি সিউড়ি সদর মহকুমাতে অবস্থিত৷ সিউড়ি ১ ব্লকের সদরটি এই শহরে অবস্থিত৷
বীরভূমের মন্দিরনগরী কড়িধ্যা একটি অন্যতম প্রাচীন জনপদ৷ এখানে প্রায় পাঁচ শতাধিক মন্দির রয়েছে, অধিকাংশই শিব মন্দির৷ ঐতিহাসাকদের মতে, প্রায় ৩০০ বছর আগে মারাঠা সেনাদের আক্রমণে বীরভূমের জনপদ ও রাজধানী রাজনগর প্রায় লুঠ হতো৷ রাজনগর যাওয়ার জন্য অশ্বারোহী সেনাদের পার করতে হত কড়িধ্যা। ছোট্ট গ্রামের উপর দিয়ে যাওয়ার সময় যথেচ্ছভাবে লুঠপাট চালাত বর্গিরা ও ভাঙচুর করা হত বাড়িঘর। এই আক্রমণ ঠেকাতে গ্রামবাসীরা মারাঠাদের শৈব হওয়ার সুযোগ নেওয়া শুরু করে উপায় বার করেন। গ্রামের জমিদার বাড়িতে প্রথম তৈরি হয় শিব মন্দির। সেই থেকে প্রত্যেক বাড়িতে শিব মন্দির বানানো শুরু হয়। এই ভাবে ধীরে ধীরে গোটা গ্রাম ছেয়ে যায় মন্দিরে এবং গ্রাম বর্গিদের হাত থেকে রক্ষা পায়৷
২০১১ খ্রিস্টাব্দে ভারতের জনগণনা অনুসারে কড়িধ্যা শহরে জনসংখ্যা ১০৪৬৬ জন, যার মধ্যে পুরুষ ৫৩২৫ জন ও নারী ৫১৪১ জন৷ প্রতি হাজার পুরুষে নারী সংখ্যা ৯৬৫ জন৷ ৬ বর অনুর্দ্ধ ১০৩৮ জন শিশু যা সমগ্র জনসংখ্যার ৯.৯২%৷ ৬ বছরোর্দ্ধ ৮৪.৯১% তথা ৮০০৫ জন সাক্ষর৷
বীরভূম জেলার রাজনগর থেকে হাওড়া জেলার আলমপুর অবধি বিস্তৃত ২৬৬ কিলোমিটার দীর্ঘ পশ্চিমবঙ্গের ৬ নং রাজ্য সড়কটি কড়িধ্যা শহরের ওপর দিয়ে বিস্তৃৃত৷
সিউড়ি মুখ্য ডাকঘরের অধীনে কড়িধ্যাতে একটি উপডাকঘর রয়েছে৷ ঐ একই ৭৩১১২৬ ডাক সূচক সংখ্যাবিশিষ্ট অন্যান্য উপডাকঘরগুলি যথাক্রমে ভবানীপুর, গণেশপুর, ঘাটদুর্লভপুর, গোহালিয়ারা, মাধাইপুর, নগরি, পারুলিয়া, হাজরাপুর, পাথরচাপুড়ি, রাজগঞ্জ, রাউতারা, সাজিনা ও তাঁতিপাড়াতে অবস্থিত৷
এড বেগলি

এডওয়ার্ড জেমস বেগলি (; ২৫ মার্চ ১৯০১ - ২৮ এপ্রিল ১৯৭০) ছিলেন একজন মার্কিন অভিনেতা। তিনি "সুইট বার্ড অব ইয়থ" (১৯৬২) ছবিতে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্র হল "টুয়েলভ অ্যাংরি মেন" (১৯৫৭) ও "আনসিঙ্কেবল মলি ব্রাউন" (১৯৬৪)।
বেগলি ১৯৫৬ সালে ব্রডওয়ে মঞ্চে "ইনহেরিট দ্য উইন্ড" নাটকে ম্যাথু হ্যারিসন ব্র্যাডি চরিত্রে অভিনয় করে সেরা চরিত্রাভিনেতা বিভাগে টনি পুরস্কার অর্জন করেন এবং এর টিভি চলচ্চিত্রায়নে একই চরিত্রে অভিনয় করে এমি পুরস্কারের মনোনয়ন লাভ করেন। তিনি অভিনেতা এড বেগলি জুনিয়রের পিতা।
বেগলি ১৯০১ সালের ২৫শে মার্চ কানেটিকাট অঙ্গরাজ্যের হার্টফোর্ডে জন্মগ্রহণ করেন। তার পিতা মাইকেল জোসেফ বেগলি এবং মাতা হানা ক্লিফোর্ড আইরিশ অভিবাসী ছিলেন। পঞ্চম শ্রেণিতে পড়াকালীন স্কুল থেকে ঝরে পড়ার পর তিনি কয়েকবার বাড়ি থেকে পালিয়ে যান এবং কার্নিভাল, মেলা ও ছোট সার্কাসে কাজ করতেন। এছাড়া তিনি ব্রাশ বিক্রি করতেন, দুধ ডেলিভারি দিতেন এবং পরে মার্কিন যুক্তরাষ্ট্রের নৌবাহিনীতে যোগ দেন।
১৯৫০-এর দশকে তিনি "ডেডলাইন - ইউ.এস.এ." (১৯৫২) এবং "টুয়েলভ অ্যাংরি মেন" (১৯৫৭) ছবিতে জুরি #১০ চরিত্রে অভিনয় করেন। তিনি রড সার্লিং-এর "প্যাটার্নস" (১৯৫৫) টিভি ধারাবাহিকে এবং মঞ্চায়নে (১৯৫৬)-এ উইলিয়াম (বিল) ব্রিগস চরিত্রে অভিনয় করেন।
বেগলি ১৯৫৬ সালে ব্রডওয়ে মঞ্চে "ইনহেরিট দ্য উইন্ড" নাটকে ম্যাথু হ্যারিসন ব্র্যাডি চরিত্রে অভিনয় করে মঞ্চনাটকে সেরা চরিত্রাভিনেতা বিভাগে টনি পুরস্কার অর্জন করেন এবং এর টিভি চলচ্চিত্রায়নে একই চরিত্রে অভিনয় করে এমি পুরস্কারের মনোনয়ন লাভ করেন।
তিনি "সুইট বার্ড অব ইয়থ" (১৯৬২) ছবিতে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কার অর্জন করেন। পরে তিনি "আনসিঙ্কেবল মলি ব্রাউন" (১৯৬৪), "ওয়াইল্ড ইন দ্য স্ট্রিটস" (১৯৬৮) এবং ক্লিন্ট ইস্টউডের পশ্চিমা ধারার "হ্যাং 'এম হাই" (১৯৬৮) চলচ্চিত্রে অভিনয় করেন।
ন্যান্সি কেলি

ন্যান্সি কেলি (; ২৫ মার্চ ১৯২১ - ২ জানুয়ারি ১৯৯৫) ছিলেন একজন মার্কিন অভিনেত্রী। তিনি সিবিএস বেতারের "দ্য মার্চ অব টাইম" অনুষ্ঠানের অভিনয়শিল্পীদের একজন ছিলেন এবং ১৯৩০-এর দশকে চলচ্চিত্রে প্রধান অভিনেত্রী হয়ে ওঠেন। তিনি ১৯২৬ থেকে ১৯৭৭ সালের মধ্যে ৩৬টি চলচ্চিত্রে অভিনয় করেন। তিনি ১৯৫৫ সালে "দ্য ব্যাড সিড" মঞ্চনাটকে অভিনয় করে টনি পুরস্কার লাভ করেন এবং এর চলচ্চিত্রায়নে (১৯৫৬) অভিনয় করে শ্রেষ্ঠ অভিনেত্রীর জন্য একাডেমি পুরস্কারের মনোনয়ন লাভ করেন।
কেলি ১৯২১ সালের ২৫শে মার্চ ম্যাসাচুসেট্‌সের লোওয়েল শহরে জন্মগ্রহণ করেন। তিনি আইরিশ বংশোদ্ভূত। তার মাতা ন্যান কেলি ছিলেন নির্বাক চলচ্চিত্র অভিনেত্রী। ন্যান্সি তার মায়ের তত্ত্বাবধানেই অভিনয় শিখেন। শিশু অভিনেত্রী হিসেবে কেলি ১৭ বছরের মধ্যেই ৫২টি চলচ্চিত্রে অভিনয় করেন। তার ছোট ভাই অভিনেতা জ্যাক কেলি ১৯৫৭ থেকে ১৯৬২ সাল পর্যন্ত মেভরিক টেলিভিশন ধারাবাহিকে অভিনয়ের জন্য সর্বাধিক পরিচিত।
শিশু মডেল হিসেবে তার ভাবমূর্তিকে কাজে লাগিয়ে তিনি নয় বছর বয়সেই অসংখ্য বিজ্ঞাপনচিত্রে কাজ করেন, ফিল্ম ডেইলি তার সম্পর্কে লিখে, "ন্যান্সিকে আমেরিকার সবচেয়ে বেশিবার চিত্রিত শিশু বলে আখ্যায়িত করা হয়, বিজ্ঞাপন চিত্রে নিজেকে উপস্থাপনের জন্য।"
কেলি কৈশোরে বেতার অসংখ্য কাজ করেছেন। তিনি "দ্য ওয়ান্ডারফুল উইজার্ড অব অজ" অবলম্বনে তৈরিকৃত ১৯৩৩-৩৪ সালের বেতার অনুষ্ঠান দ্য উইজার্ড অব অজ-এ ডরোথি গেল চরিত্রের জন্য কণ্ঠ দেন। কেলি প্রথম ব্যক্তি যিনি সিবিএস বেতারের দ্য মার্চ অব টাইম ধারাবাহিকে তার কণ্ঠের বৈচিত্রতার জন্য পুরুষ ও নারী দুই ভূমিকার জন্যই কণ্ঠ দিয়েছেন। তিনি এলিনর রুজভেল্ট চরিত্রেও কাজ করেছেন।
আদমপুর ইউনিয়ন, অষ্টগ্রাম

আদমপুর ইউনিয়ন কিশোরগঞ্জ জেলা অষ্টগ্রাম উপজেলায় অবস্থিত। এটি একটি হাওড় এলাকা, আয়তন ৯৩৮৬ একর। এখানে মোট ভোটার সংখ্যা ১৯,৯৯৭ জন। পুরুষ ভোটার ১০,৫২২ জন এবং নারী ভোটার ৯,৪৭৫ জন। ভোটের সংখ্যায় উপজেলা ২য় সর্বোচ্চ ইউনিয়ন এটি (উপজেলার সর্বোচ্চ ভোটার আব্দুল্লাপুর ২৭,৩৫০ জন)। এখানে ৭ মাস শুকনা ও ৫ মাস বর্ষার পানি থাকে। এই এলাকার মানুষের আয়ের সবচেয়ে বড় উৎস হলো প্রবাসী রেমিট্যান্স। এবং এই এলাকার অধিকাংশ লোক কৃষক, কৃষি নির্ভরশীল। বর্ষাকালে এখানকার একমাত্র যোগাযোগ বাহন নৌকা ও লঞ্চ। এই ইউনিয়ন অষ্টগ্রাম উপজেলা সদর থেকে প্রায় ১৩ কিলোমিটার দূরে অবস্থিত।
পশ্চিমে অষ্টগ্রাম উপজেলার কলমা ইউনিয়ন, পূর্বে লাখাই উপজেলার বুল্লা ইউনিয়ন, উত্তরে খয়েরপুর-আব্দুল্লাপুর ইউনিয়ন, দক্ষিণে লাখাই উপজেলার লাখাই ইউনিয়ন।
শরফিকান্দা ও বালুচর।
বরাগীর কান্দি ঈদগাহ মাঠ
কৈরাইল গ্রামের আখড়া
মহানন্দ বাবুর বাড়ি
আরো বিস্তারিত জানতে : https://www.facebook.com/md.delowarhossan.9828456
নয়ডা ইলেকট্রনিক সিটি মেট্রো স্টেশন

২০১৫ সালে নির্মাণ কাজ শুরু হয় এবং ৮ মার্চ, ২০১৯ সালে স্টেশনটির নির্মাণ কাজ সম্পন্ন হয়। ৯ মার্চ, ২০১৯ সালে এই বিভাগের উদ্বোধন করেন প্রধানমন্ত্রী নরেন্দ্র মোদি। ।
জয়া মাধবন

জয়া মাধবন (জন্ম: ১ অক্টোবর, ১৯৭২) একজন ভারতীয় লেখক, দ্য নিউ ইন্ডিয়ান এক্সপ্রেস পত্রিকার কলামিস্ট ও কমিক্স লেখক। তিনি শিশুসাহিত্যের জন্য চিলড্রেন্স বুক ট্রাস্ট থেকে নিখিল ভারত প্রতিযোগিতায় পুরস্কৃত হয়েছেন। তিনি একজন যোগব্যায়াম প্রশিক্ষক। লেখালেখির বাইরে তার ভ্রমণ, ঐতিহাসিক মন্দির প্রদর্শন ও গান গাওয়ার প্রতি আগ্রহ বিদ্যমান।
১৯৭২ সালের অক্টোবর মাসের ১ তারিখে দক্ষিণ ভারতের মাদ্রাজে (বর্তমান: চেন্নাই) জন্মগ্রহণ করেন তিনি। তার পিতার নাম নারায়ণস্বামী এবং মাতার নাম বিশালম। চার ভাইবোনের মাঝে তিনি ছিলেন দ্বিতীয়। তার এক ভাই কার্তিক গণেশ একজন চলচ্চিত্র নির্মাতা, তার এক বোন অর্চনা সুন্দরাঞ্জান মাদুরাইয়ের একজন শাস্ত্রীয় নৃত্যশিল্পী যিনি ফরাসি ভাষায় এমফিল করেছেন তার আরেক বোন বিন্ধুমালতী একজন গ্রাফিক ডিজাইনার তার সাথেই "দ্য নিউ ইন্ডিয়ান এক্সপ্রেস" পত্রিকার শনিবারের ফিচার "জায়টেগিস্ট" এ কমিক স্ট্রিপ অন্তিদেপ প্রকাশ করে থাকেন।
তিনি কর্ণাটক সংগীতজ্ঞ মাধবন গোপালরত্নমের সাথে বিবাহবন্ধনে আবদ্ধ হন। 
তাদের দুইটি সন্তান আছে। জয়া মাধবন কর্ণাটকের বিখ্যাত সংগীতজ্ঞ সীতা ডোরাইস্বামীর নাতনি। সীতা ডোরাইস্বামী ভারতের বিলুপ্তপ্রায় বাদ্যযন্ত্র জলতরঙ্গ বাজাতে পারতেন। তিনিই প্রথম মহিলা যিনি কর্ণাটক রাজ্যের প্রথম সংগীত প্রতিষ্ঠান দ্য মিউজিক একাডেমি থেকে স্বর্ণপদক পেয়েছিলেন। সীতা ডোরাইস্বামী ২০০১ সালে তামিলনাড়ু রাজ্যের চতুর্থ সর্বোচ্চ পুরস্কার 'কালাইমামানি পুরস্কার' লাভ করেছিলেন।
নয়াদিল্লির জওহরলাল নেহেরু বিশ্ববিদ্যালয় থেকে এমএ পাস করার পর তিনি চেন্নাই বিশ্ববিদ্যালয় থেকে ইংরেজি সাহিত্যে এমফিল ডিগ্রি অর্জন করেন।
তার প্রথম শিশুতোষ উপন্যাস "সীতা অ্যান্ড দ্য ফরেস্ট ব্যান্ডিটস" তাকে চিলড্রেন্স বুক ট্রাস্ট কর্তৃক আয়োজিত নিখিল ভারত শিশুসাহিত্য প্রতিযোগিতায় প্রথম পুরস্কার এনে দেয়। তিনি "কবির দ্য ওয়েভার পয়েট" শিরোনামে তার দ্বিতীয় উপন্যাস লিখেন। বইটি তিনি লিখেছেন কিশোর কিশোরীদের জন্য। এই বইটি লেখার জন্য তাকে অনেক গবেষণা কর‍তে হয়েছিল। বইটি প্রকাশিত হয়েছিল তুলিকা পাবলিকেশন্স কর্তৃক। বইটিকে ভারতের কিশোর সাহিত্যের সেরা পনেরটি গ্রন্থের তালিকায় স্থান দেওয়া হয়।
কিশোর কিশোরীদের জন্য তার লেখা ছোটগল্প ও কবিতা প্রকাশিত হয়েছে "ইউনিসান অ্যান্থলজিস" ও "সাউথ এশিয়ান লিটারেরি জার্নাল" এ।
তিনি "দ্য নিউ ইন্ডিয়ান এক্সপ্রেস" পত্রিকায় "লুনি লাইফ" শিরোনামে কলাম লিখে থাকেন। তিনি ও তার বোন বিন্ধুমালিনী যৌথভাবে "দ্য নিউ ইন্ডিয়ান এক্সপ্রেস" পত্রিকার শনিবারের ফিচার "জাইটেগিস্ট" এ "অন্তিদেপ" কমিক স্ট্রিপ প্রকাশ করে থাকেন।
তান সাঁগ্রা

তান সাঁগ্রা (বৈজ্ঞানিক নাম: "Notocrypta feisthamelii (Boisduval)") 'হেসপারিডি' (Hespaeriidae) বা স্কিপারস (Skippers) গোত্র ও 'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি।
তান সাঁগ্রা এর প্রসারিত অবস্থায় ডানার আকার ৩৮-৫০ মিলিমিটার দৈর্ঘ্যের হয়।
তান সাঁগ্রা এর উপপ্রজাতিগুলি হল নিম্নরূপ-
ভারতে প্রাপ্ত তান সাঁগ্রা এর উপপ্রজাতি হল-
ভারত (জম্মু-কাশ্মীর থেকে অরুণাচল প্রদেশ, উত্তর-পূর্ব ভারত) পাকিস্তান, নেপাল, ভুটান, বাংলাদেশ, মায়ানমার এর বিভিন্ন অঞ্চলে এদের পাওয়া যায়।
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-
সাঁগ্রা ও দিঘল সাঁগ্রা এর সাথে ভীষণ সাদৃশ্য যুক্ত ।
ডানার উপরিতল কালো বা ঘন কালচে বাদামি ও সাদা দাগ-ছোপ-বন্ধনী যুক্ত। সামনের ডানায় একটি অর্ধ-স্বচ্ছ, চওড়া ও সামান্য বাঁকা ডিসকাল বন্ধনী বর্তমান যাহা একটি ছোট হলদেটে সাদা ছোপ দ্বারা কোস্টার সাথে যুক্ত। সাঁগ্রা ও দিঘল সাঁগ্রা এর ক্ষেত্রে ডিসকাল বন্ধনী কোস্টা অবধি বিস্তৃত নয়। উক্ত ডিসকাল বন্ধনী নিচের দিকে ডরসামের খানিক উপরে ১ নং শিরা পর্যন্ত বিন্যস্ত।কোস্টার ঠিক নিচে ৩ টি সংলগ্ন সাদা ছোট সাব-এপিক্যাল ছোপ বিদ্যমান (৬ থেকে ৮ নং শিরামধ্যে) এবং তার খানিক নিচে ক্ষুদ্র দুটি সাদা বিন্দু দৃশ্যমান। পিছনের ডানা দাগ-ছোপ হীন।
ডানার নিম্নতল কালচে বাদামি ও ফ্যাকাশে সাদা আঁশে হালকাভাবে ছাওয়া। সামনের ও পিছনের ডানা উপরিতলের একদম অনুরূপ, তবে নিম্নতলের দাগ-ছোপ-বন্ধনী স্পষ্টতর ।স্ত্রী-পুরুষ উভয় প্রকারই অনুরূপ।
শুঙ্গ কালো, শীর্ষের খানিক নিচে সাদা দাগযুক্ত ও শীর্ষ আঁকশির ন্যায় বাঁকানো। মাথা, বক্ষদেশ (thorax)উদর উপরিতলের কালচে বাদামি বা কালো ও নিম্নতলে ফ্যাকাশে বাদামি।
এই প্রজাতি সুলভ দর্শন নয় ও দ্রুত উড়ান বিশিষ্ট। এই প্রজাতির সাথে দিঘল সাঁগ্রা (Notocrypta paralysos) ও সাঁগ্রা (Notocrypta curvifascia) প্রজাতির স্বভাবের অনেক মিল দেখা যায়। অন্যান্য ডেমনদের ন্যায় স্পটেড ডেমন ছায়াচ্ছন্ন পরিবেশ পছন্দ করে ।এরা সকাল,পড়ন্ত বিকেল ও সন্ধ্যার সময় সক্রিয় থাকে; দিনের বাকি সময় নিচু উচ্চতাযুক্ত ঝোপঝাড় বা পাতার আশ্রয়ে ছায়াচ্ছন্ন পরিবেশে কাটায়। এরা স্থানিক স্বভাব বিশিষ্ট (territorial habit) এবং প্রায়শই খানিক উড়ে আবার পূর্বের বসার জায়গায় ফিরে আসে। প্রায়শই এদের পাতায়,ডালে,ভিজে মাটিতে ও পাথরের ভিজে ছোপে বসে খ্যাদ্যরস আহরণ করতে ও রোদ পোহাতে দেখা যায়। এরা হালকা রোদে বারবার রোদ পোহাতে আসে, তবে সংক্ষিপ্ত সময়ের জন্য। এই প্রজাতি বুনো ফুলে বসে মধুপান করে। জঙ্গলের ভিতর ফাঁকা জায়গা, জঙ্গলের পথে, কিনারে ও নদী বা ঝর্ণার ছায়াচ্ছন্ন অংশ এদের বিচরণ ক্ষেত্র। পাহাড়ি জঙ্গলে পাদদেশ থেকে ২৪০০ মি, উচ্চতা পর্যন্ত এপ্রিল থেকে নভেম্বর এদের দর্শন মেলে।
নয়ডা-বৃহত্তর নয়ডা এক্সপ্রেসওয়ে

নয়ডা-বৃহত্তর নয়ডা এক্সপ্রেসওয়ে একটি ছয়-লেনের মহাসড়ক, যা উত্তরপ্রদেশের শিল্প শহর নয়ডাকে দিল্লির একটি নতুন শহরতলি বৃহত্তর নয়ডার সঙ্গে সংযুক্ত করে। এই এক্সপ্রেসওয়েটি যমুনা এক্সপ্রেসওয়ে ( তাজ এক্সপ্রেসওয়ে ) বরাবর নির্মিত তাজ অর্থনৈতিক অঞ্চল, আন্তর্জাতিক বিমানবন্দর এবং বিমানবন্দর হাব সম্প্রসারণের অধীনে রয়েছে। ৯ আগস্ট ২০১২ সালে যমুনা এক্সপ্রেসওয়ে আনুষ্ঠানিকভাবে উদ্বোধন করেন উত্তর প্রদেশের মুখ্যমন্ত্রী অখিলেশ যাদব।
মুম্বই–নাগপুর এক্সপ্রেসওয়ে

মুম্বই নাগপুর এক্সপ্রেসওয়ে, যা মহারাষ্ট্র সমৃদ্ধি মহামার্গ নামে পরিচিত। এটি নির্মাণাধীন , দীর্ঘ, ৮ লেন বিশিষ্ট এক্সপ্রেসওয়ে, যেটি মহারাষ্ট্রের নাগপুর ও মুম্বই শহরকে সংযুক্ত করে। এক্সপ্রেসওয়েটি রাজ্যের ১০ টি জেলা, ২৬ টি তেহসিল এবং ৩২০ টি গ্রামের মধ্যে দিয়ে অগ্রসর হয়েছে এবং দুইটি শহরে ভ্রমণের সময় ৮ ঘণ্টা হ্রাস বলে আশা করা হচ্ছে। প্রকল্পের জন্য ৪৬,০০০ কোটি টাকা ব্যয় হবে এবং ৮,৬০৩ হেক্টর জমি অধিগ্রহণের প্রয়োজন হবে। 
মহারাষ্ট্র স্টেট রোড ডেভেলপমেন্ট কর্পোরেশন সমতলে ১৫০ কিমি/ঘণ্টা এবং পশ্চিম ঘাট বিভাগের পাহাড়ী অঞ্চলে ১০০ কিমি/ঘণ্টা গতির সাথে একটি সম্পূর্ণ গ্রিনফিল্ড এক্সপ্রেসওয়ে নির্মাণের জন্য নকশা করা প্রকল্প কার্যকর করার জন্য প্রধান সংস্থা। রাজ্য সরকার এক্সপ্রেসওয়ের পাশাপাশি ২৪ টি শহরতলী নির্মাণের পরিকল্পনা করছে যার মধ্যে রয়েছে আধুনিক স্বাস্থ্যসেবা সুবিধা, দক্ষতা ব্যবস্থাপনা কেন্দ্র, আইটি পার্ক এবং শিক্ষা প্রতিষ্ঠান। প্রকল্পের জন্য ১০ টি জেলায় মোট ২০,৮২০ হেক্টর জমি অধিগ্রহণ করা হবে, যার মধ্যে ৮,৫২০ হেক্টর মহাসড়কের জন্য ব্যবহার করা হবে, এবং ১০,৮০০ হেক্টর টাউনশিপ নির্মাণের জন্য ব্যবহার করা হবে। প্রকল্পের অর্থায়ন করার জন্য ব্যাংকের কাছ থেকে ২৮,০০০ কোটি টাকার ঋণের প্রয়োজন হবে এমএসআরডিসি সংস্থার। 
মহাসড়কে প্রাক নির্মাণ কাজ দ্রুততর করার জন্য, এমএসআরডিসি এই প্রকল্পটি পাঁচটি প্যাকেজে ভাগ করে নেওয়ার সিদ্ধান্ত নিয়েছে এবং প্রতিটি প্যাকেজের জন্য বিস্তারিত প্রকল্প প্রতিবেদন প্রস্তুত করার জন্য একটি পৃথক পরামর্শ সংস্থা নিযুক্ত করেছে। বেসামরিক কাজটি ১৬ টি প্যাকেজে বিভক্ত করা হয়েছিল যাতে পৃথকভাবে দরপত্র দেওয়া হয়।
দিঘল সাঁগ্রা

দিঘল সাঁগ্রা (বৈজ্ঞানিক নাম: "Notocrypta paralysos (Wood-Mason & de Nicéville)") 'হেসপারিডি' (Hespaeriidae) বা স্কিপারস (Skippers) গোত্র ও 'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি।
দিঘল সাঁগ্রা এর প্রসারিত অবস্থায় ডানার আকার ৩৩-৪০ মিলিমিটার দৈর্ঘ্যের হয়।
ভারতে প্রাপ্ত দিঘল সাঁগ্রা এর উপপ্রজাতি হল-
ভারত (পশ্চিমঘাট পর্বত [দক্ষিণ গোয়া], হিমাচল প্রদেশ থেকে অরুণাচল প্রদেশ, উত্তর-পূর্ব ভারত,আন্দামান) নেপাল, ভুটান, বাংলাদেশ, মায়ানমার, শ্রীলঙ্কা এর বিভিন্ন অঞ্চলে এদের পাওয়া যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
তান সাঁগ্রা ও সাঁগ্রা এর সাথে ভীষণ সাদৃশ্য যুক্ত ।
ডানার উপরিতল কালো বা ঘন কালচে বাদামি ও সাদা দাগ-ছোপ-বন্ধনী যুক্ত । সামনের ডানায় একটি অর্ধ-স্বচ্ছ , চওড়া ও সামান্য বাঁকা ডিসকাল বন্ধনী বর্তমান যাহা কোস্টা অবধি বিস্তৃত নয়; যদিও কিছু নমুনায় বন্ধনীটিকে কোস্টা স্পর্শ করতে দেখা যায়। উক্ত ডিসকাল বন্ধনী নিচের দিকে ডরসামের খানিক উপরে ১ নং শিরা পর্যন্ত বিন্যস্ত । ডিসকাল বন্ধনীটি কতকগুলি ঘনভাবে সংলগ্ন ছোপের দ্বারা সৃষ্ট ও কনুই আকৃতির (elbow shaped)। কোস্টার ঠিক নিচে তান সাঁগ্রা ও সাঁগ্রা এর ন্যায় ৬ থেকে ৮ নং শিরামধ্যে ( Inter-space) কোনো সাব-এপিক্যাল ক্ষুদ্র ছোপ বা বিন্দু থাকে না ; তবে কিছু কিছু নমুনাতে শীর্ষভাগের নিচে ৪ নং শিরামধ্যে একটি সাদা অর্ধ-স্বচ্ছ বিন্দু লক্ষ্য করা যায় । পিছনের ডানা দাগ-ছোপ হীন ।
ডানার নিম্নতল কালচে বাদামি ও ফ্যাকাশে সাদা আঁশে হালকাভাবে ছাওয়া । সামনের ও পিছনের ডানা উপরিতলের একদম অনুরূপ।স্ত্রী-পুরুষ উভয় প্রকারই অনুরূপ।
শুঙ্গ কালো, শীর্ষের খানিক নিচে সাদা দাগযুক্ত ও শীর্ষ আঁকশির ন্যায় বাঁকানো । মাথা, বক্ষদেশ (thorax ) উদর উপরিতলের কালচে বাদামি বা কালো ও নিম্নতলে ফ্যাকাশে বাদামি।
এই প্রজাতি সুলভ দর্শন ও দ্রুত উড়ান বিশিষ্ট। এই প্রজাতির সাথে তান সাঁগ্রা (Notocrypta feisthamelii) ও সাঁগ্রা (Notocrypta curvifascia) প্রজাতির স্বভাবের অনেক মিল দেখা যায়। অন্যান্য ডেমনদের ন্যায় দিঘল সাঁগ্রা ছায়াচ্ছন্ন পরিবেশ পছন্দ করে। এরা সকাল, পড়ন্ত বিকেল ও সন্ধ্যার সময় সক্রিয় থাকে; দিনের বাকি সময় নিচু উচ্ছতাযুক্ত ঝোপঝাড় বা পাতার আশ্রয়ে ছায়াচ্ছন্ন পরিবেশে কাটায়। এরা স্থানিক স্বভাব বিশিষ্ট (territorial habit) এবং প্রায়শই খানিক উড়ে আবার পূর্বের বসার জায়গায় ফিরে আসে।প্রায়শই এদের পাতায়, ডালে, ভিজে মাটিতে ও পাথরের ভিজে ছোপে বসে খ্যাদ্যরস আহরণ করতে ও রোদ পোহাতে দেখা যায়। এরা হালকা রোদে বারবার রোদ পোহাতে আসে, তবে সংক্ষিপ্ত সময়ের জন্য।বিভিন্ন বড় আকারের বুনো ফুলের ভিতরে খানিক সেধিয়ে গিয়ে মধুপান করতে এদের প্রায়ই চোখে পড়ে। জঙ্গলের ভিতর ফাঁকা জায়গা, জঙ্গলের পথে, কিনারে ও নদী বা ঝর্ণার ছায়াচ্ছন্ন অংশ এদের বিচরণ ক্ষেত্র। ঘন,আর্দ্র চিরহরিৎ বনভূমি এদের বিশেষ পছন্দের বাসস্থান। পাহাড়ি জঙ্গলে মার্চ থেকে নভেম্বর পর্যন্ত এদের বিচরণ নজরে আসে।
উমা নারায়ণ

উমা নারায়ণ (জন্ম: ১৬ এপ্রিল ১৯৫৮) একজন নারীবাদী পণ্ডিত যিনি মার্কিন যুক্তরাষ্ট্রের নিউইয়র্ক শহরের ভাসার কলেজএ দর্শন শাস্ত্রে অধ্যাপনা করে থাকেন।
তিনি তার "ডিজলোকেটিং কালচার্স: আইডেন্টিটিজ, ট্র‍্যাডিশন্স অ্যান্ড থার্ড ওয়ার্ল্ড ফেমিনিজম" বইয়ে ভারতীয় নারীবাদীদের সমালোচনা করেন এবং উল্লেখ করেন যে ভারতীয় নারীবাদ পশ্চিমা নারীবাদের হুবহু অনুকরণ করে থাকে। তিনি বইটিতে "সতীদাহ", পণ মৃত্যু ও ভারতীয় খাদ্যাভ্যাস এর সমালোচনা করেন। বইটির পর তাকে চন্দ্র মোহান্তি ও গায়ত্রী স্পিভাকের মত মনীষীদের কাতারে স্থান দেওয়া হয়।
তিনি "ডিজলোকেটিং কালচার্স: আইডেন্টিটিজ, ট্র‍্যাডিশন্স অ্যান্ড থার্ড ওয়ার্ল্ড ফেমিনিজম" বইয়ে পশ্চিমা নারীবাদ ও প্রাচ্য নারীবাদের মধ্যে পার্থক্য তুলে ধরেন। তার মতে সমাজ সংস্কৃতির ঐতিহাসিক দৃষ্টিভঙ্গিতে বদল আনা দরকার।
তিনি ভারতীয় আইন নিয়েও কাজ করেছেন। ভারতীয় আইন বিষয়ক তার রচনা প্রকাশিত হয়েছে বিভিন্ন বই পুস্তকে, পত্রপত্রিকায়। তিনি বিভিন্ন বইয়ের মুখবন্ধও লিখে থাকেন। তিনি ভারতীয় সংবিধানের বিধি বিধানে বেঙ্গল নরসিং রাওয়ের প্রভাব নিয়েও লেখনী প্রকাশ করেছেন।
তিনি মেরি এল. শ্যানলির সাথে "রিকন্সট্রাক্টিং পলিটিকাল থিওরি: ফেমিনিস্ট পার্সপেকটিভ" শিরোনামের একটি লেখনী যৌথভাবে সম্পাদনা করেছেন। জুলিয়া বার্টকোইয়াকের সাথে "হ্যাভিং অ্যান্ড রাইজিং চিলড্রেন" ও সান্দ্রা হার্ডিং এর সাথে "ডিসেন্টারিং দ্য সেন্টার: ফিলোসফি ফর আ মাল্টিকালচারাল, পোস্ট কলোনিয়াল, অ্যান্ড ফেমিনিস্ট ওয়ার্ল্ড" যৌথভাবে সম্পাদনা করেছেন। তিনি বর্তমানে মার্কিন যুক্তরাষ্ট্রের নিউইয়র্ক শহরের ভাশশার কলেজে দর্শন বিভাগে অধ্যাপনায় নিয়োজিত আছেন।
তিনি বোম্বে বিশ্ববিদ্যালয় থেকে দর্শন শাস্ত্রে বিএ পাস করেন। পুনে বিশ্ববিদ্যালয় থেকে দর্শন শাস্ত্রে এমএ ডিগ্রি লাভ করেছেন তিনি। এরপর মার্কিন যুক্তরাষ্ট্রের নিউজার্সি প্রদেশের রাটগার্স বিশ্ববিদ্যালয় থেকে ১৯৯০ সালে ডক্টরেট ডিগ্রি লাভ করেন। তার গবেষণামূলক প্রবন্ধের শিরোনাম ছিল "অফেনসিভ কন্ডাক্ট: হোয়াট ইজ ইট অ্যান্ড হোয়েন মে উই লিগালি রেগুলেট ইট?"।
তার লেখা "সাইনস", "হাইপ্যাথিয়া", "দ্য জার্নালস অব সোশাল ফিলোসফি", "উইমেন অ্যান্ড ল্যাংগুয়েজ", "হার্ভার্ড ব্ল্যাকলেটার ল রিভিউ" সহ বিভিন্ন নামজাদা জার্নালে প্রকাশিত হয়েছে।
তার উল্লেখযোগ্য লেখনীগুলো হল:
১৯৯৭ সালে তার বই "ডিজলোকেটিং কালচার্স: আইডেন্টিটিজ, ট্র‍্যাডিশন্স অ্যান্ড থার্ড ওয়ার্ল্ড ফেমিনিজম" এর জন্য মার্কিন যুক্তরাষ্ট্র রাষ্ট্রবিজ্ঞান সমিতি কর্তৃক তিনি ভিক্টোরিয়া শাক পুরস্কার লাভ করেন।